Jambatan Kuala Kemena siap April 2023

BINTULU: Setakat Jun 2020, perkembangan pembinaan Jambatan Kuala Kemena di sini mencapai tahap 3.92 peratus siap dan dijadualkan siap sepenuhnya April 2023.

Menteri Muda Pembangunan Infrastruktur dan Pelabuhan, Datuk Julaihi Narawi berkata, berikutan itu tempoh siapnya jambatan terbabit dilanjutkan kepada tiga bulan memandangkan projek berkenaan turut terkesan susulan Perintah Kawalan Pergerakan (PKP) untuk membendung wabak Covid-19.

“Siapnya Jambatan Jepak ini membolehkan jarak perjalanan dari bandar Bintulu ke Lapangan Terbang Bintulu hanya sejauh 6.4 kilometer,” katanya.

Beliau berkata demikian ketika ditemui media semasa menunggu ketibaan Ketua Menteri, Datuk Patinggi Abang Johari Tun Openg untuk lawatan kerja beliau ke tapak projek pembinaan jambatan terbabit di sini semalam.

Menurutnya, pakej jaringan jalan pesisir pantai dan jalan utama kedua akan turut memberi manfaat kepada masyarakat di kawasan Bintulu.

Upacara pecah tanah pembinaan jambatan itu dirasmikan Ketua Menteri pada 22 Julai 2019 dengan kos pembinaannya dibiayai sendiri Kerajaan Sarawak dan dimulakan pada 3 April 2019 dan dijangka siap pada April 2023.

Sementara itu, kontrak bernilai RM467 juta itu dianugerahkan kepada PPES Works-CCCC JV.

Komponen projek itu merangkumi pembinaan jambatan empat lorong dua hala menyeberangi Batang Kemena.

“Projek ini juga akan meningkatkan pertumbuhan sosioekonomi di kawasan ini dengan meningkatkan hubungan dan menyediakan akses yang lebih selamat dan mudah dari bandar besar ke kawasan luar bandar di negeri ini,” katanya.

Hadir sama di tapak projek ialah Menteri Integriti dan Ombudsman, Datuk Talip Zulpilip, Duta Khas Perdana Menteri Ke China, Dato Sri Tiong King Sing, Menteri Muda Undang-Undang dan Adat Bumiputera, Datuk John Sikie Tayai, dan Pengerusi SEDC, Tan Sri  Datuk Amar Abdul Aziz Dato’ Husain.

Oleh Ellie Edward

See author's posts


Sejarah Iban

BELIAN … Siti ari chara Manang nyaga lalu ngemataka pendiau pengidup bansa Iban jeman kelai menya.

Tusun Ke-46

LEKA jaku, Iban / “Sea Dayak” dikena sida pemansik antropologis nyebut seraban bansa ti bejaku ngena jaku Iban (Ibanic speaking people). Leka jaku “Ibanic” ditengkebang Alfred B Hudson (1970), Professor Emeritus, University of Massachusetts, Amherst, Department of Anthropology. Nitihka pansik analisis “HVS-I region (12 April 2011)”, nunjukka Iban @ Ibanic Group nadai bida ari raban orang asal menua “indigenous people”. Kenu ku sida pemansik antropologis, bepelasarka cytochrome b gene, bansa Dayak @ Ibanic Group, endang seraban enggau orang asal menua (Orang Asli) di menua bukai. Nya alai, Iban nya seraban ari peturun Dayak Borneo ti datai ari menua Yunnan di China enggau Kemboja baka ti udah disebut dulu agi ari tu. Kenu ku sekeda penulis Orang Putih, leka jaku “Iban” datai ari jaku bansa Kayan “Hivan” ti mai reti orang ti udah pindah ari menua bukai tauka orang ti udu bejalai kin kia. Bisi mega sida ke tuai  madah, bansa Iban bulih nama “Iban” ari cherita Tindin “Bragah Ngindang” seduai Entinggi “Keti Aur Tulang”. Amai tauka enda, dua iti teori nya, ukai pekara ti berat lalu nyadi batang kelikuh bansa Iban Sarawak. Utai ti bendar iya nya, bansa Iban Sarawak endang seperugan, saum  aki ini enggau bansa Dayak Borneo, lalu bisi tanda amat bepelasarka jaku @ Ibanic languages ti dikena Iban Sarawak ke diatu. Ngenang pasal penatai Iban ke Sarawak, penatai aki ini Iban Sarawak ke diatu endang enda sebaka jalai, enda mega sebaka taun kenyau ari taun 1675, nitihka pansik antroplogis. Maya ti ngiga, berimba menua baru endur bumai betaun, Iban endang seruran charut enggau bansa Ukit, Baketan, Seru, Beliun, Lugat, Lusum sereta mayuh mega etnik orang asal (natives) ti mit-mit ke bukai, tang “Iban fears no other tribes”.

BAKETAN, SERU ENGGAU DAYAK IBAN

Lebuh Mawar nyadi Tuai di Bangat enggau Ili Layar, Baling nya seiku bujang berani ti regas amai di Ulu Skrang. Baling suah ngayau bebalas ba bala Baketan Skrang ti udu ngachau bala Iban ti ngasu beburu di kampung. Nya alai mayuh bala Baketan Skrang rari ke Kanowit lalu diau sebelah menua Sungai Ensiring, Sungai Mujok enggau Sugai di Sungai Julau. Udah Baling parai tuai, anak menyadi iya Nyaru anak Bakar nganti iya. Nyaru agi bedendam lalu ngayau bansa Baketan Paku di Nanga Deran. Kayau Nyaru tu nyadi maya jeman Uyut “Bedilang Besi” nyadi Tuai di Paku Ili enggau sungai Anyut. Maya nya Iban Ulu Paku nadai Tuai udah parai Blaki ti dibunuh bansa Seru. Maya nya anak Blaki ti benama Bayang seduai Ugap, agi biak amai deka nyadi Tuai. Nya mih kebuah, maya Awan di Padeh deka ngambi Lada ti agi nembiak gamal, ulih diterima Bayang seduai Ugap sereta bala kaban belayan seduai, nyengkaum aya sida Uyut “Bedilang Besi”. Ku iya, menua Ulu Paku mesti ditanka ari ti dialahka bansa Seru ari Krian ti selalu ngayau kin. Maya nya Uyut “Bedilang Besi” ninggalka bala anak menyadi iya nya laban ti nguaika bini iya Nangku anak Tuai Iban Paku Ili enggau Sungai Anyut.

Udah ti ngalahka Baketan Nanga Sungai Deran, Nyaru pindah ari Ulu Skrang ke Paku nitihka anak iya Libau. Maya nya Nyaru seduai Libau sama ukai tuai, sebedau anak Libau ti benama Kaya jadi enggau Sawai anak Lada seduai Awan. Sawai nya peturun aki iya Busu, apai Uyut “Bedilang Besi”. Menyadi Nyaru ti benama Rabiah nya indai Mujah “Buah Raya” ti pindah ari Paku lalu nyadi Tuai bansa Iban di Kanowit ti tebilang.

Udah Kaya parai, anak iya ti benama Jantan nyadi Tuai Ulu Paku. Udah iya nyau tuai bendar, Jantan ngasuh semua anak iya ninggalka bilik iya magang awakka tau nyadi Tuai ba rumah panjai ti bukai nebing sungai Ulu Paku baka tu: Libau “Buban” bedau nguan bilik enggau Jantan di Nanga Samu. Saing nirika rumah panjai di Jukun. Laus seduai laki iya ti benama Lanchang patut diau di Nanga Buong, lalu Kadir seduai Langan patut diau di Danau.

Udah Jantan parai tuai, anak iya Libau “Buban” nyadi Tuai di Ulu Paku. Libau ukai bujang berani baka apai iya, tang iya rurus ati sereta landik megai nembiak iya. Lebuh Libau nyau tuai bendar, Kadir, Danau enggau Langan beserara ari pangan diri. Kadir enggau bala nembiak iya diau di Penom. Danau diibun anak iya ti benama Unchi. Langan nirika rumah panjai di Meroh, semak Ulu Paku. Kira-kira maya nya mih anak Libau ti benama Kaya II enggau Ugat bebini. Kaya II agi sebilik enggau apai iya lalu Ugat nguaika bini iya lalu sebilik enggau entua iya Langan di Meroh. Menyadi indu sida ti benama Jata belaki jadi enggau Kadir anak Orang Kaya Linggang di Rimbas. Udah Jata belaki, Jantan ninggalka bilik apai iya lalu diau kediri ba rumah panjai nya mega laban aya iya Saing pindah ari Jukun ke Batu Genting.

MANANG DALAM DAYA IDUP IBAN

Manang Mata (Mata’), Manang Mansau, Manang Bali (Bali’) :- nya mih gelar ti diberi bansa Iban ngagai orang ti ngembuan kuasa iyang ti ulih ngubat orang ti tabin. Manang ulih meda lalu bejaku enggau semengat mensia enggau antu. Ari ni mensia ti begelar Manang tu bulih kuasa ti baka nya?

Maya agi beumur bebelas taun suba aku empu suah meda Manang belian sereta bebunuh buyu. Aku kala meda Manang luput. Maya iya luput aku bisi ninga iya bejaku sereta tubuh iya kekebut. Maya nya aku enggau bala bakih ti serambau enggau aku beperening pangan diri lalu ketawa lekik-lekik meda ulah Manang. Ngaga diri, engka belakun, kini? Baka nya mih fikir aku empu maya nya.

Aku mega kala meda Manang mai senapang, tama ke dalam bilik peninduk orang lalu nimbak antu buyu. Sebedau nya, Manang ngaga piring lalu besampi awakka antu buyu makai piring nya. Maya antu buyu makai piring nya mih Manang nimbak antu buyu nya. Amat bisi didinga bunyi letup senapang. Kenu ku sida ti ngesah Manang ti nimbak antu nya, sida bisi meda darah sebelah bilik nya tang nadai meda bangkai utai. Piring ti diempa antu buyu nya pan nadai ruji kena leka seterum. Maya nya urung taun 1965, aku engka udah ba Primari 4, endang udah nemu bepikir  tudah diri. Maya nya aku bisi ngasaika diri takut amat ke antu tang kurang pechaya ngagai Manang nya ulih nimbak antu buyu. Enti amat, ni bangkai antu iya dih?

Lebuh aku ngenang sereta bepikir enggau dalam pasal Manang, nya baru aku nemu utai ti dipeda sereta didinga aku pasal Manang maya taun 1965 nya, ukai utai bula, ukai utai gaga tauka lakun Manang. Saut tanya dalam ati aku pasal Manang sereta iyang iya, udah ditemu aku enggau enda sengaja. Kebuah aku ngumbai utai tu enda sengaja laban utai misteri baka nya bisi ditemu aku maya aku nyeruri @ editing bup Sada Nyawa Ari Langit enggau Ajar Ruang Bilik ti ditulis Catherine Jerine. Saut pasal misteri iyang Manang tu makin enda sengaja kena pansik aku maya aku nulis bup Batu Kudi Nyabak. Dalam bup nya aku bisi madahka diri  meda enggau mata diri empu  pasal dua iku diri menyadi ti kena rasuk antu ti disebut orang iyang. Bepun ari peneleba nya, aku pan nguji bepikir ngena chara mistik tauka disebut sekeda orang ‘thinking beyond the box’ bepelasarka pengarap Iya aja ti Petara ‘God Almighty’.

Berindik ari nya aku nyau majak keran sereta rindu-serindu mansik pasal mayuh bansa antu ngena mayuh macham daya idup, pengarap sereta agama: Kristian, Islam, Tua Pek Kong, Hindu enggau ti bukai. Mayuh penemu baru ditemu aku pasal antu enggau Petara. Sekeda ari utai nya: kenu ku antu bunsu petara (dewa @ dewi), semengat @ roh mensia ti kena rasuk sida, dilalaika sida enggau manah lalu diganti roh sida empu. Kenu ku sida madahka aku, sebedau nya sida udah minta ari Petara (Tuhan, God Almighty).

Berindaik ari nya baru aku nemu, iyang Manang nya mih ngubat tauka ulih meda semengat mensia lalu nyelamatka mensia ti kena kachau antu tauka antu bunsu petara ti bukai. Iyang nya mega seraban bansa antu bunsu petara. Sida mega takutka Petara (God Almighty). Sida mega nyembah Petara (God Almighty). Nya alai, sebedau sida berasuk enggau pengawa mensia di dunya tu, sida mesti minta pemendar ari Petara (Jop 1:11; 2:5).

Referen maya &  kolobrasyen: Tetuan Alexander Mering – Kabupaten Sintang (Bachelor of Law, UNTAN, Pontianak,  Indonesia & The Encyclopaedia of Iban Studies, Volume III, Joanne and Vinson H. Sutlive). The Sarawak Journal 1994 – The Source of Iban History, Benedict Sandin.

(Betampung ba Tusun Ke-47  minggu nyin ila)

Nya mih, sekeda cherita penatai enggau pemindah bansa Iban makin ngansak sesemak ke Utara, ari menua Batang Sadong, nyentuk ke menua Batang Krian-Sebelak di menua Saratok ke diatu. Ari menua pelilih menua Serian, Betong, Saratok Iban majak ngiga menua baru tunga ke Utara. Arapka Iban patut nemu asal penatai diri empu endang seperugan sebedau bepechah berimba menua baru di menua bukai. Artikel ti deka nyadi bup tu ila, endang deka befokus ba senentang perugan Dayak @ Ibanic Group aja, ukai reti kitai ngelaung tauka enggai begulai enggau bansa Dayak bukai, tang mih awakka mudah agi dipansik laban mit agi rampa. Bansa Dayak bukai awakka sida empu ga mansik. Nitihka pansik Litericha enggau Sains Spiritual, Dayak @ Ibanic Group tu ukai semina kala diau begulai enggau Bunsu Petara (Dewa) – Sengalang Burung tujuh iku diri menyadi, Orang Panggau Libau enggau mayuh bansa Antu, dulu kelia; tang bansa Dayak Borneo @ Ibanic Group mega datai ari peturun Bunsu Petara (Dewa, Dewi) ti bechampur enggau mensia dunya (1) Bunsu Petara (Dewa) + Mensia   (2) Antu + Mensia + Bunsu Petara. Ila kita meda lenak agi, amat tauka enda utai tu. Pia mega, bala tuai Iban Sarawak dulu kelia endang dipilih Bunsu Petara, atas pemendar ari Petara (Tuhan, God Almighty). Pechaya tauka enda, bepanggai ba pemacha empu. Engka bisi ga pemacha deka nemu pasal referen artikel tu, endang enda ulih dirintai ditu laban kelalu mayuh, lalu deka ditulis dalam bup maya dichelak ila. Nya alai, Iban patut nemu asal penatai peturun diri empu, ambika kitai ulih serakup lalu begempung enggau bansa bukai di Sarawak mega. Engka bala pemacha bisi utai tanya tauka deka ngirum infomasyen enggau gambar ti releven ngagai aku tau giga aku ba lumur WhatsApp tu: 013 8325146  tauka  SMS  0111 401 9115.

Oleh HARRY USUP UMBAR

See author's posts


Muhammad Sanusi MB Kedah ke-14

ALOR SETAR: Ahli Dewan Undangan Negeri (ADUN) Jeneri Muhammad Sanusi Md Nor semalam mengangkat sumpah jawatan sebagai Menteri Besar Kedah yang baharu di Wisma Darul Aman, di sini.

Muhammad Sanusi, 46, melafaz sumpah memegang jawatan itu di hadapan Sultan Kedah, Al Aminul Karim Sultan Sallehuddin Sultan Badlishah, 3.05 petang semalam pada majlis yang berlangsung di Pejabat Sultan Kedah di wisma berkenaan.

Semalam, Setiausaha Kerajaan Negeri Kedah Datuk Ammar Shaikh Mahmood Naim mengumumkan bahawa Sultan Sallehuddin telah memperkenan pelantikan Muhammad Sanusi sebagai Menteri Besar Kedah ke-14.

Pelantikan itu dibuat mengikut peruntukan di bawah Perkara 35 dan 37(2)(a) Undang-undang Tubuh Kerajaan Kedah selepas Timbalan Pesuruhjaya PAS Kedah itu mendapat sokongan majoriti ADUN.

Pada Pilihan Raya Umum ke-14, Muhammad Sanusi menang kerusi DUN Jeneri selepas menewaskan Mahadzir Abdul Hamid (BN-UMNO) dan Mohd Nazri Abu Hassan (PH-PPBM) dengan majoriti 2,455 undi.

Terdahulu, Datuk Seri Mukhriz Tun Dr Mahathir mengumumkan melepaskan jawatan Menteri Besar Kedah berkuat kuasa serta merta selepas kehilangan kepercayaan majoriti ADUN negeri ini.– Bernama

See author's posts


Saingan buru empat teratas semakin sengit

MANCHESTER United berjaya meraih kemenangan penting dengan menewaskan Bournemouth 5-2 dan naik ke tangga keempat Liga Perdana Inggeris (EPL) seketika sebelum Chelsea menumpaskan Watford 3-0 pada satu lagi perlawanan pagi kelmarin.

Manakala Leicester kembali bangkit dengan mengalahkan Crystal Palace 3-0 sebentar awal pagi kelmarin.

Pasukan bimbingan Ole Gunnar Solskjaer bersemangat untuk memburu tempat ke kelayakan Liga Juara-Juara musim depan selepas memberikan persembahan yang amat menarik di Old Trafford.

Pemain muda United, Mason Greenwood berjaya meledak dua gol menarik untuk pasukannya.

Sementara Marcus Rashford, Anthony Martial dan Bruno Fernandes masing-masing menjaringkan satu gol, dengan Rashford menyempurnakan sepakan penalti untuk pasukannya sekali gus gol ke-20 untuknya musim ini.

Bagaimanapun, United dikejutkan dengan jaringan pembukaan pelawat melalui Junior Stanislas pada minit ke-16, setelah berjaya memperdaya pertahanan United.

Satu lagi gol Bournemouth hadir hasil sepakan penalti Joshua King selepas empat minit aksi separuh masa kedua.

Di Stadium King Power, Leicester perlu menunggu lima minit selepas aksi separuh masa kedua bersambung untuk memecah kebuntuan dan ia berpunca daripada kesilapan penjaga gol Palace, Vicente Guaita.

Guaita gagal menangkap kemas hantaran lintang Youri Tielemans, sekali gus membolehkan Kelechi Iheanacho meletakkan pasukan tuan rumah di depan.

Jamie Vardy pula menjaringkan gol EPL ke-100 pada minit ke-77 dan mengesahkan kemenangan tuan rumah hasil jaringkan kedua di minit akhir perlawanan. – AFP

See author's posts


UNIMAS, SRI meterai MoU perkukuh kerjasama bidang penyelidikan

KOTA SAMARAHAN: Satu Memorandum Persefahaman (MoU) termeterai antara Universiti Malaysia Sarawak (UNIMAS) dan Institut Penyelidikan Sehati (SRI) atas komitmen kerjasama dalam bidang penyelidikan.

Pemeteraian MoU tersebut melibatkan Naib Canselor UNIMAS Profesor Datuk Dr Mohamad Kadim Suaidi dan Pengarah Urusan SRI Dr Voon Jan Cham serta disaksikan oleh Menteri Pengangkutan Sarawak Dato Sri Lee Kim Shin pada satu majlis menandatangani MoU yang diadakan bersempena Hari Terbuka

Penyelidikan bersama Fakulti Sains Sosial dan Kemanusiaan dan Institut Pengajian Borneo (IBS), semalam.

UNIMAS menerusi satu kenyataan media memaklumkan bahawa MoU ini UNIMAS melalui IBS dan SRI akan bekerjasama dalam bidang penyelidikan termasuk penerbitan, latihan dan penglibatan komuniti.

“Kerja akan menumpukan pada pembangunan dan meluaskan inkuiri intelektual untuk penyelidikan Sino-Borneo, kawasan penyelidikan yang sangat diperlukan di rantau ini,” katanya.

Dalam pada itu, inisiatif antara kedua-dua institut penyelidikan ini akan membolehkan dialog dan penerbitan ilmiah dengan lebih baik, mencapai masyarakat Sino-Borneo di semua peringkat, untuk meningkatkan kesedaran, minat dan penyertaan dalam agenda masa depan Sarawak.

Untuk rekod, SRI ditubuhkan pada 2018 dan telah menerbitkan laporan mengenai agenda pembangunan Sarawak, ekonomi digital, transformasi luar bandar, reformasi pendidikan dan tindak balas Covid-19.

Sementara itu, IBS merupakan pusat penyelidikan di bawah UNIMAS yang ditubuhkan pada 1994 dan memberi tumpuan kepada penyelidikan antara disiplin dan kolaboratif mengenai pelbagai aspek Borneo.

See author's posts


Berlatih seperti biasa

PETINJU yang berada dalam skuad untuk berentap di temasya Sukan Malaysa (SUKMA) XX Johor 2020 masih berlatih seperti biasa.

Meskipun, kebanyakan persatuan sukan lain dengan rutin sama memperketatkan pergerakan atlet masing-masing ekoran dibuai kebimbangan gara-gara timbul semula kes jangkitan virus Covid-19 di Bandaraya Kuching ketika ini.

Presiden Persatuan Tinju Negeri Sarawak (SABA), Dato Rahman Lariwoo memberitahu, latihan untuk petinju berjalan seperti biasa.

Akan tetapi katanya, pergerakan setiap atlet sentiasa dipantu dengan penuh rapi bagi memastikan mereka mematuhi Prosedur Operasi Standard (SOP) sebagai mana ditetapkan.

“Latihan berjalan seperti biasa…akan tetapi pergerakan semua petinju diperketatkan lagi.

“Fokus kita mahu memastikan tahap kesihatan diri mereka terjamin sepenuhnya,” ujar Dato Rahman ketika mengulas mengenai perkara itu semalam.

Menurut Dato Rahman, belum ada sebarang arahan daripada badan induk Majlis Sukan Negeri Sarawak (MSNS) mahupun Perbadanan Sukan Sarawak (SSC) untuk mengubah jadual latihan setakat ini.

Katanya, satu mesyuarat khas MSN yang turut membabitkan semua persatuan sukan terlibat dengan temasya dwitahunan negara itu diadakan esok (Khamis).

“Mungkin ada sebarang pindaan jadual latihan sebaik keputusan diperolehi pada mesyuarat itu kelak,” tambah Dato Rahman lagi.

Sembilan petinju terbaik taruhan SABA untuk menghadapi Sukma XX Johor 2020 yang dijadual berlangsung 6 hingga 14 Mac 2021.

Petinju terbabit ialah Dealoniel Mcdelon Bong (60kg) iaitu penyumbang pingat emas ketika Sukma 2018 di Perak.

Christyuden Anak Ripoh (69kg) dan Wilson Berayin Anak Sumbang (56kg) yang juga penyumbang pingat gangsa ditemasya sama dua tahun lepas.

Di samping enam petinju lain iaitu Jackson Chambai Anak Ikeh (49kg), Muhammad Syawal  Mohammad Isham (52kg), Mohd. Jamani Abdullah (64kg), Abdul Hakim Abdullah (75kg), Rais Arsyad Sulam (81kg) dan Hellary Anak Hendry (91kg).

Oleh Faizal Bujang

See author's posts


Perang di Ukraine: Perkembangan terkini

Berikut adalah perkembangan terkini dalam perang di Ukraine:

Putin mengucapkan tahniah kepada Macron

Presiden Rusia Vladimir Putin mengucapkan tahniah kepada Presiden Perancis Emmanuel Macron atas pemilihan semulanya berikutan perlawanan dengan calon sayap kanan Marine Le Pen, dilihat lebih hampir dengan Moscow.

“Saya dengan tulus mendoakan kejayaan anda dalam aktiviti negeri anda, serta kesihatan dan kesejahteraan yang baik,” kata Putin dalam telegram kepada Macron yang warga Eropah.

AS mahu ‘melemahkan’ Rusia

Setiausaha Pertahanan Amerika Syarikat (AS) Lloyd Austin berkata beliau berharap bahawa perang di Ukraine akan menggoyahkan tentera Rusia.

“Kami mahu melihat Rusia menjadi lemah sehingga ia tidak dapat melakukan perkara seperti yang dilakukannya dalam menceroboh Ukraine,” katanya selepas lawatan ke Kiev bersama Setiausaha Negara Antony Blinken.

Tambahnya, Ukraine boleh memenangi perang jika ia mempunyai peralatan yang betul.

“Kami percaya bahawa kami boleh menang, mereka boleh menang jika mereka mempunyai peralatan yang betul, sokongan yang betul.”

Austin dan Blinken menjanjikan AS $700 juta (653 juta Euro) sebagai bantuan ketenteraan tambahan semasa lawatan mereka.

Diplomat AS akan kembali

Blinken mengesahkan bahawa diplomat AS yang ditarik balik pada permulaan pencerobohan Rusia akan beransur-ansur kembali ke Kiev dan AS akan menamakan duta baharu ke Ukraine tidak lama lagi.

Beberapa negara Eropah juga telah membuka semula kedutaan mereka di Kiev sejak Rusia menarik balik tenteranya dari rantau itu.

Dron ditembak jatuh: Rusia

Gabenor Wilayah Kursk Rusia yang bersempadan dengan Ukraine berkata, tentera Rusia menembak jatuh dua dron Ukraine berhampiran sempadan antara kedua-dua negara, di daerah Rylsky di Kursk.

Roman Starovoyt berkata, tiada kemalangan jiwa atau kerosakan.

Dalam beberapa minggu kebelakangan ini, Rusia berulang kali menuduh tentera Ukraine melancarkan serangan ke atas tanahnya.

Ukraine cadang rundingan Mariupol

Ukraine menjemput Rusia untuk berbincang berhampiran pembinaan keluli Azovstal yang dikepung Mariupol, tempat terakhir tentera dan orang awam Ukraine di bandar yang musnah sebahagian besarnya di bawah kawalan Moscow.

“Kami menjemput warga Rusia untuk mengadakan pusingan khas rundingan di tempat kejadian betul-betul di sebelah tembok Azovstal,” kata Oleksiy Arestovych, pembantu Presiden Volodymyr Zelensky.

Enam lagi orang awam terbunuh

Gabenor Donetsk Pavlo Kyrylenko berkata, lima orang awam terbunuh pada Ahad lalu dan lima lagi cedera di wilayah timur ketika rakyat Ukraine menandakan Paskah Ortodoks.

Di timur Ukraine, Pejabat Pendakwa Kharkiv melaporkan seorang wanita terbunuh dan seorang lelaki cedera terkena serpihan.

Rusia masih menyerang tentera Mariupol

Timbalan komander Rejimen Azov paling kanan di kilang keluli Azovstal Mariupol, Sviatoslav Palamar berkata, tentera Rusia terus membedil tapak itu dan cuba menceroboh pertahanannya.

Kremlin mendakwa telah membebaskan bandar itu yang penting kepada rancangan untuk membina jambatan darat ke Crimea yang diduduki Rusia.

20,000 orang awam Mariupol terkorban

Datuk Bandar Vadym Boychenko berkata, lebih 20,000 orang awam terkorban di Mariupol sejak pencerobohan Rusia dan lebih 100,000 masih berada di bandar itu ‘meminta diselamatkan’.

“Saya ingin menegaskan sekali lagi. Malangnya, selama dua hari berturut-turut, pasukan pendudukan Rusia mengganggu pemindahan,” tambahnya.

Kesatuan Eropah (EU) tekan India ke atas Ukraine

Presiden Suruhanjaya Eropah Ursula von der Leyen tiba di India, di mana beliau akan menekan para pemimpin berhubung pendirian neutral negara itu terhadap perang Ukraine.

OSCE ‘prihatin’ dengan kehilangan ahli

Badan keselamatan terbesar dunia, Organisasi untuk Keselamatan dan Kerjasama di Eropah (OSCE) berkata, ia amat bimbang selepas beberapa anggota Ukraine dipercayai ditangkap di wilayah pemisah pro-Rusia di timur negara itu.

UK menggesa Perancis, Jerman

United Kingdom (UK) iaitu Britain berkata, adalah baik untuk melihat lebih banyak (tindakan) dari Perancis dan Jerman untuk menyokong usaha perang Ukraine.

Menteri Oliver Dowden memberitahu BBC bahawa Barat harus terus mengetatkan tekanan ke atas Rusia ketika Moscow meningkatkan serangannya di selatan dan timur Ukraine. -AFP

See author's posts


Usahawan digalakkan segera daftar perniagaan

GEDONG: Usahawan kecil dan sederhana di negeri ini yang belum memiliki lesen perniagaan digalakkan untuk segera mendaftarkan perniagaan mereka pada Program Jum Regista Bisnes Sarawakku Sayang anjuran Kementerian Perdagangan Antarabangsa dan Industri, Terminal Perindustrian dan Pembangunan Usahawan Sarawak (MINTRED) dengan kerjasama Perbadanan Ekonomi Sarawak (SEDC).

Menteri Muda Pembangunan Usahawan dan Industri Kecil dan Sederhana Sarawak, Datuk Mohd Naroden Majais berkata, program ini diadakan untuk mengajak peniaga yang berniaga supaya mendaftarkan perniagaan mereka.

Katanya, masih ramai peniaga dan penjaja di luar bandar belum memiliki lesen atau permit berniaga.

“Ini bererti mereka sama ada minat nak berniaga tetapi belum membuat lesen atau permit dari Pejabat Pegawai Daerah atau Majlis Daerah mahupun dengan mana-mana agensi yang lain.

“Objektif kita bukan hendak menyusahkan para usahawan untuk pembayaran cukai, tetapi kerajaan ingin melihat para penjaja dan peniaga kecil di negeri ini walaupun berniaga di rumah atau tepi jalan mereka layak menyewa di gerai atau kedai-kedai di pasar.

“Bukan itu sahaja, mereka juga layak mengikuti program latihan seperti bagaimana nak mengurus peniagaan, bagaimana membuat produk yang lebih baik, Bagaimana mendapatkan sijil halal dan sebagainya.

Beliau berkata demikian ketika ditemui media selepas merasmikan Majlis Program Jum Regista Bisnes Sarawakku Sayang anjuran Kementerian Perdagangan Antarabangsa Dan Industri, Terminal Perindustrian dan Pembangunan Usahawan Sarawak (MINTRED) dengan kerjasama Perbadanan Ekonomi Sarawak (SEDC) dan Pejabat Daerah Simunjan di Dewan Masyarakat Gedong, baru-baru ini.

Turut hadir, Pegawai Daerah Simunjan, Abdul Khalik Manap, Ketua Setiausaha Pembangunan Usahawan MINTRED, Awang Yusri Putra dan Penghulu, Abang Ronnie.

Beliau berkata, banyak program hanya didengar oleh para peniaga tetapi tidak dapat memohon atau tidak dapat di nikmati oleh mereka.

“Hal ini adalah kerana mereka tidak layak dan tidak mempunyai sebarang lesen atau permit berniaga.

“Setakat ini Sarawak mempunyai 62,000 perusahaan peniagaan di mana 98.5 peratus adalah Perusahaan Kecil dan Sederhana (IKS).

“Sebagai peniaga kecil dan Sederhana dan mikro kita harus memainkan peranan yang amat penting dalam pembangunan Ekonomi Negara termasuk dalam Negeri Sarawak,” ujarnya.

Dalam pada itu, Kerajaan Negeri melalui MINTRED disokong oleh beberapa Agensi termasuk Pejabat Daerah, Lembaga Hasil Dalam Negeri (LHDN) mengajak para peniaga yang belum berdaftar supaya mendaftar diri atau Peniagaan mereka.

“Mengikut data daripada semua Majlis majlis Kerajaan Tempatan (PBT) sahaja kita ada lebih kurang 44,015 penjaja dan peniaga kecil (kategori mikro) di seluruh Negeri Sarawak dibawah PBT.

“Daripada bilangan ini, seramai 25,663 (58 peratus) didapati masih belum berdaftar, ini bermakna mereka tidak mempunyai Lesen atau Permit walaupun mereka berjual di rumah atau di tepi jalan.

“Oleh kerana tidak mempunyai lesen atau permit mereka ini tidak layak mendapatkan bantuan yang ditawarkan oleh Kerajaan.” Katanya.

Oleh Jeakqleyn Yacho

See author's posts


Sarawak United rampas takhta

SARAWAK United FC merampas kembali takhta Liga Premier daripada Terengganu FC ll selepas merakam kemenangan 4-1 ke atas Perak FC 2 di Stadium Bola Sepak Kuala Lumpur, Cheras malam semalam.

Skuad kendalian E Elavarasan dikejutkan menerusi jaringan seawal minit pertama oleh Perak FC II menerusi pemain tengah mereka, Royizzat Daud yang menyambar bola hasil sepakan percuma Khairul Syafiq Mustaffa dan menewaskan penjaga gol Sarawak United, Sharbinee Allawee.

Tersentak dengan gol awal itu, pemain Sarawak United tidak patah semangat dengan mendominasi sepenuhnya permainan selepas itu untuk mencari jaringan penyamaan.

Bermain dalam keadaan hujan lebat dan padang licin, pemain Sarawak United seakan-akan tidak mahu mengalah dengan kerap melakukan beberapa serangan bahaya ke kubu lawan, dan akhirnya mereka berjaya merapatkan kedudukan apabila menjaringkan gol pada minit ke-35.

Gol tersebut hasil daripada hantaran lintang S Chanturu yang ditanduk kencang Norshahrul Idlan Talaha untuk menewaskan penjaga gol Perak FC II, G. Yuganes.

Keputusan 1-1 kekal hingga tamat babak pertama perlawanan.

Memasuki babak kedua pula memperlihatkan Sarawak United tampil lebih bertenaga dengan melancarkan gerakan memburu gol kedua dan berhasil apabila pertahanan lawan, Muhammad Syafiq Izzudin Mustafa tertampan bola yang diselamatkan penjaga gol ke gawang sendiri pada minit ke-53.

Pemain import Sarawak United, Uche Agba menambah derita Perak FC II pada minit ke-67 dengan meletakkan Sarawak United selesa mendahului 3-1.

Derita Perak FC II tidak berakhir di situ apabila pemain gantian Sarawak United Abdul Rahim menjaringkan gol pada minit ke-88 menerusi hantaran silang daripada Azman Chuchu.

Keputusan 4-1 kekal hingga tamat masa kedua perlawanan sekali gus membolehkan Sarawak United FC kembali menerajui Liga Premier 2021 dengan mengumpul sebanyak 31 mata.

Skuad diberi jolokan Kenyalang Emas itu turut mempunyai kelebihan apabila kini mengungguli saingan liga dengan kurang satu perlawanan berbanding pencabar terdekat Terengganu FC II di kedudukan kedua yang mengutip 29 mata selepas 16 perlawanan.

Oleh ADI SAFARMAN

See author's posts


Mumia berusia 1,200 tahun ditemui

LIMA: Ahli arkeologi di Peru yang bekerja di tapak di pinggir ibu kota Lima telah menemui mumia yang dipercayai berusia antara 800 dan 1,200 tahun yang ditemui dengan keadaan mengejutkan iaitu diikat dengan tali.

Mumia tersebut dipercayai lelaki berusia 18 hingga 22 tahun pada masa kematiannya, dengan tangan menutup mukanya.

Mumia itu ditemui di dalam ruang pengebumian yang panjangnya kira-kira tiga meter dan pada kedalaman kira-kira 1.4 meter di tapak penggalian di Cajamarquilla, kira-kira 24 kilometer timur Lima.

Ahli arkeologi Pieter Van Dalen yang bertanggungjawab ke atas projek Cajamarquilla, memanggil penemuan itu ‘pelik dan unik’.

“Mumia itu akan dikebumikan antara 800 dan 1200 Masihi,” katanya yang bermakna ia akan berumur sekurang-kurangnya 800 tahun.

Menurut penyelidik di Universiti San Marcos, pakar menemui rangka Tikus Belanda Andes dan apa yang kelihatan seperti anjing di salah satu sisi mumia berkenaan.

Selain itu, kesan jagung dan sayur-sayuran lain ditemui di ruang pengebumian.

“Cajamarquilla adalah pusat bandar yang boleh menjadi rumah kepada 10,000 hingga 20,000 orang,” jelas Van Dalen.

Bandar berkenaan dibina pada sekitar 200 SM dan diduduki sehingga kira-kira 1500. -AFP

See author's posts


105 pengundi awal untuk Parlimen Batang Sadong

SIMUNJAN: Seramai 105 orang pengundi awal bagi kerusi Parlimen Batang Sadong dalam Pilihan Raya Umum Ke-15 (PRU-15) mula mengundi pada jam 8 pagi tadi.

Kesemua pengundi awal di Parlimen Batang Sadong itu adalah anggota polis dan mereka mengundi di Bilik A Surau Ibu Pejabat Polis Daerah (IPD) Simunjan.

Pusat pengundian awal itu dibuka jam 8 pagi hingga 2 petang dan mempunyai dua saluran mengundi.

Proses pengundian awal itu turut disaksikan oleh ejen calon yang bertanding.

Selepas proses pengundian awal selesai, kertas-kertas undi akan disimpan di lokap balai polis untuk dipastikan selamat dan hanya akan dikira pada 19 November nanti di pusat pengiraan undi yang ditetapkan SPR dengan disaksikan oleh ejen calon masing-masing

Untuk rekod, Parlimen Batang Sadong menyaksikan pertandingan satu lawan satu dengan calon Gabungan Parti Sarawak (GPS) Rodiyah Sapiee yang juga muka baharu berdepan calon Pakatan Harapan (PH) Lahaji Lahiya.

Parlimen Batang Sadong mempunyai keseluruhan 32,640 pengundi.

See author's posts


Terus amalkan SOP selagi ada Covid-19

TANGKAK: Perdana Menteri, Tan Sri Muhyiddin Yassin semalam mengingatkan masyarakat supaya terus mengamal dan mematuhi prosedur operasi standard (SOP) yang ditetapkan kerajaan selagi penularan wabak Covid-19 dalam negara belum selesai dan vaksin untuknya masih belum ditemukan.

“Pendekatan dan strategi yang kita ambil itu (dalam mengatasi penularan Covid-19). Alhamdulillah, kita boleh rasa bangga kerana kita sudah hampir iaitu ke satu keadaan yang boleh dikatakan hampir seperti sedia kala.

“Tetapi belum selesai lagi. Kita (kerajaan) ingatkan bahawa isu Covid-19 mungkin tidak dapat selesai selagi kita belum menemukan vaksin dan ubat,” kata beliau ketika berucap pada Majlis Pemimpin Bersama Rakyat di Dewan Serbaguna Bukit Gambir, di sini semalam.

Turut hadir pada majlis itu, Menteri Besar Johor, Datuk Ir Hasni Mohammad serta beberapa barisan Exco kerajaan negeri.

Muhyiddin yang juga Ahli Dewan Undangan Negeri (ADUN) Gambir berkata, beberapa negara termasuk China dan Amerika Syarikat masih bertungkus lumus mencari vaksin dan ubat yang mujarab bagi Covid-19, yang jumlah jangkitan global kini mencatat lebih sembilan juta orang dan mengorbankan lebih 400,000 nyawa.

Justeru, selagi vaksin dan ubat masih belum ditemukan, Muhyiddin berkata SOP dalam mengatasi penularan wabak Covid-19 perlu diamalkan sepanjang masa sehinggalah Kementerian Kesihatan (KKM) memaklumkan tidak lagi perlu mengamalkan SOP.

Beliau turut menzahirkan penghargaannya kepada petugas barisan hadapan kerana bertungkus lumus dalam mengatasi penularan pandemik berkenaan serta jutaan terima kasih kepada rakyat Malaysia kerana taat, sabar dan mematuhi perintah kerajaan.

“Dan sebab itulah hari ini dunia mengiktiraf apa yang telah kita lakukan sebagai sebuah negara untuk menentukan wabak Covid-19 dapat kita kawal.

“Rating Malaysia antara lima negara yang teratas, dari 180 buah negara yang telah dijangkiti Covid-19 (dan) mereka yang bekerja di barisan hadapan ini, siang dan malam sudah bertungkus lumus (dalam mengawal Covid-19),” tegas Perdana Menteri.

Terdahulu, semasa mengimbas kembali pelaksanaan Perintah Kawalan Pergerakan (PKP), Muhyiddin berkata ia adalah satu keputusan bersejarah dan tidak pernah dilaksanakan oleh kerajaan terdahulu dalam usaha mengawal penularan pandemik yang menyerang seantero dunia.

“Hari ini berjuta-juta manusia di seluruh dunia sudah dijangkiti. Ratusan ribu sudahpun mati disebabkan tidak ada rawatan yang boleh diberikan kepada mereka (yang dijangkiti), ini termasuklah di negara-negara maju seperti di Amerika Syarikat dan United Kingdom.

“Maka sebab itu, kerajaan tidak ada pilihan. Satu-satunya pilihan untuk mengambil tindakan yang luar biasa, dalam Bahasa Inggerisnya… unprecedented time (tidak pernah berlaku dahulu). Satu jangka masa yang luar biasa perlukan tindakan luar biasa iaitu mengenakan sekatan yang membolehkan kita mengawal wabak ini dengan keadaan yang lebih baik,” kata Ahli Parlimen Pagoh itu. – Bernama

See author's posts


‘Norma baharu’ bersukan

SELEPAS hampir dua bulan ‘terkurung’ di rumah berikutan Perintah Kawalan Pergerakan (PKP), rakyat pastinya teruja untuk melakukan aktiviti riadah dan bersukan di luar susulan kelonggaran yang diberikan kerajaan untuk mereka berbuat demikian.

Bagi komuniti sukan, tidak kira bergelar atlet atau tidak, mereka pastinya rindu untuk melakukan aktiviti luar supaya kekal cergas selepas hanya boleh melakukan riadah atau bersenam di rumah sepanjang PKP dikuatkuasakan.

Ironinya, selepas meraikan kedatangan tahun 2020 dengan cukup bersemangat, tiada seorang pun menjangkakan beberapa bulan kemudian norma kehidupan mereka akan berubah disebabkan wabak Covid-19.

Sehingga vaksin Covid-19 belum ditemukan, norma baharu dalam kehidupan seharian dilihat sebagai solusi terbaik yang perlu dipraktikkan oleh setiap individu untuk membantu usaha kerajaan dalam membendung penularan wabak penyakit berjangkit itu.

Di Malaysia, setelah kerajaan berjaya meratakan lengkungan COVID-19 menerusi pelaksanaan PKP sejak 18 Mac lepas, Perintah Kawalan Pergerakan Bersyarat (PKPB) diperkenalkan dengan beberapa kelonggaran yang antara lain membenarkan aktiviti sukan dan senaman.Menyedari peranan besar yang mampu dimainkan jika rakyat dapat kekal cergas dalam memerangi pandemik itu, kerajaan membenarkan aktiviti sukan dan senaman berkumpulan tanpa kontak seperti larian, badminton, berbasikal dan golf di bawah PKPB bermula 4 Mei lepas.Ia satu keputusan yang tepat!.

Pakar perubatan sukan Institut Sukan Negara (ISN), Dr Jasmiza Khuzairi Jasme berkata, aktiviti kecergasan dapat membantu menguatkan ketahanan imunisasi badan dan dengan mengikut prosedur operasi standard (SOP) tertentu, ia dapat mengurangkan risiko dijangkiti Covid-19.

“Sudah tentu badan yang kekal aktif akan mempunyai sistem imunisasi lebih baik. Sangat penting untuk kekal aktif tetapi kita perlu kerap mencuci tangan, memakai pelitup separuh muka serta mempraktikkan jarak sosial jika melakukannya di luar,” katanya.

Dr Jasmiza menegaskan terdapat beberapa perkara perlu diberi perhatian bagi memastikan tidak berlaku penularan Covid-19 ketika bersukan atau melakukan aktiviti riadah di luar rumah.

“Sekiranya mahu beriadah di luar, elakkan tempat yang padat, lakukan riadah berseorangan atau dalam kumpulan kecil. Amalkan juga penjagaan kebersihan sebelum dan selepas bersenam dan cuba elakkan menyentuh alatan senaman di tempat rekreasi awam.

“Ketika melakukan aktiviti larian atau joging, sentiasa jaga jarak dan pastikan tidak berlari terlalu rapat di belakang orang lain. Selain itu, minimumkan waktu riadah di luar, dalam satu jam dan terus pulang ke rumah untuk membersihkan badan selepas selesai,” jelas beliau.

Saranan dan nasihat itu penting kerana jika masyarakat tidak menjaga jarak sosial ketika melakukan aktiviti fizikal di luar akan membuka ruang lebih besar untuk dijangkiti Covid-19.

Ini kerana, menurut Dr Jasmiza yang juga doktor pasukan bola sepak kebangsaan, sebaran rembesan peluh lebih jauh boleh berlaku sewaktu melakukan aktiviti fizikal.

“Amalan jarak sosial harus dititikberatkan dalam sukan atau aktiviti fizikal. Sebaran cecair badan (peluh) lebih jauh boleh berlaku ketika bersenam, jadi jarak sosial itu perlu sekurang-kurangnya tiga hingga 10 meter jika melibatkan aktiviti larian dan sebagainya,” jelas Dr Jasmiza yang juga bekas pemain ragbi kebangsaan.

Menurut Dr Jasmiza, pelbagai aktiviti fizikal boleh dilakukan di rumah sekiranya masih bimbang tentang keselamatan diri jika berada di kawasan terbuka.

“Perasaan was-was itu memang perlu ada selagi kes jangkitan Covid-19 masih lagi berlaku. Jika begitu, yang terbaik adalah beriadah di rumah. Banyak aktiviti boleh dilakukan seperti tabata, senaman aerobik, latihan meliputi aspek kardiovaskular (jantung) dan latihan rintangan,” jelasnya.

Memandangkan tiada jangka masa mengenai bila krisis Covid-19 berakhir, beliau menasihatkan setiap warga sukan supaya bersedia untuk menyesuaikan serta mendisiplinkan diri dengan norma baharu ketika bersukan terutamanya dari aspek jarak sosial.

Dalam pada itu, penyerang pasukan PJ City FC, Mohd Safee Sali menasihatkan orang ramai supaya tidak mengambil ringan mengenai aspek keselamatan ketika melakukan aktiviti fizikal di luar sambil menyifatkan amalan jarak sosial adalah tanggungjawab yang harus dipikul setiap individu.

“Kerajaan beri kelonggaran di bawah PKPB tetapi kita sebagai rakyat harus memainkan peranan. Walaupun boleh beriadah kita kena kekalkan jarak. Jarak sosial itu amat penting kerana ketika ini belum ada vaksin untuk Covid-19. Lebih baik kita mencegah daripada merawat,” jelasnya.

Bekas penyerang skuad Harimau Malaya berusia 36 tahun itu berkata, PKP yang tidak pernah dilaksanakan sebelum ini termasuk PKPB boleh memberi kesan kepada emosi dan tingkah laku sekiranya tidak diurus dengan baik.

Sebagai pemain profesional, beliau yang turut terkena tempias kesan pandemik Covid-19 berjaya mengekalkan emosi dengan melakukan aktiviti fizikal secara bersendirian dan bersama keluarga bagi mewujudkan persekitaran yang positif.

“Memang situasi ini tidak pernah dialami sesiapa pun dan sudah pasti ada yang emosinya terjejas. Satu kelegaan bagi saya sebagai pemain profesional kerana sekurang-kurangnya kita boleh beriadah sendirian di luar dengan berlari untuk kekalkan stamina dan tidak hanya terperap di rumah.

“Selain itu, saya cuba wujudkan suasana sihat dan positif di rumah dengan meluangkan masa bersama keluarga, ada kalanya kami melakukan aktiviti fizikal bersama di rumah. Apabila kita melihat sesuatu yang positif, ia akan mempengaruhi emosi kita untuk kekal positif,” tambah beliau.

Pensyarah Kanan Unit Pakar Kesejahteraan dan Kaunseling (PKPK), Universiti Kebangsaan Malaysia (UKM) Dr Abdul Rahman Ahmad Badayai ketika dihubungi Bernama baru-baru ini berkata, rakyat Malaysia harus mengamalkan pemakanan sihat, bersenam di rumah dan berhubung dengan orang lain melalui media sosial ketika PKP.

Menurut beliau, ia adalah langkah bagi mengatasi masalah kesihatan mental disebabkan perasaan bimbang, risau, takut dan cemas terhadap kesan Covid-19 mahupun PKP.

Berdasarkan tinjauan Bernama sepanjang minggu ini, jumlah rakyat Malaysia yang melakukan aktiviti riadah di luar rumah seperti berlari dan berbasikal adalah sedikit berbanding sebelum pelaksanaan PKP terutama pada sebelah malam.-Bernama

See author's posts


Polis bertindak tegas, tanpa kompromi

ADI SAFARMAN

PADAWAN: Tangkap dan dakwa, itu yang akan dilakukan terhadap pihak yang ingkar Perintah Kawalan Pergerakan (PKP) fasa ketiga yang telah bermula 15 April (semalam).

Ketua Polis Daerah Padawan, Supritenden Aidil Bolhassan, berkata Polis Diraja Malaysia (PDRM) akan bertindak tegas tanpa kompromi terhadap mereka yang masih ingkar.

Katanya, pesalah akan didakwa di mahkamah mengikut Seksyen 24 Akta Pencegahan dan Pengawal Penyakit Berjangkit 1988 (Akta 342) yang membawa hukuman penjara tidak lebih dua tahun atau denda atau kedua-dua sekali.

“Bagi kesalahan kedua bawah akta ini ia membawa hukuman penjara tidak lebih lima tahun, atau denda, atau kedua-duanya.

“Mulai semalam pihak polis tidak lagi berkompromi dan akan mengambil tindakan yang keras dan (mereka) akan dihadapkan terus ke mahkamah,” katanya dalam satu kenyataan kepada media semalam.

Aidil berkata Ibu Pejabat Polis Daerah (IPD) Padawan selama ini telah memberi nasihat, teguran, amaran dan kini bagi Fasa ke tiga jika tidak patuhi PKP tindakan tangkap akan terus diambil.

Tambahnya, mulai hari ini (semalam) pihaknya akan meningkatkan tangkapan dan mengheret pesalah ke mahkamah.

“Memasuki fasa tiga PKP, polis akan mengurangkan tindakan kompaun sebaliknya akan meningkatkan tangkapan seperti yang dilaksanakan dalam PKP fasa satu.

“Polis akan tangkap dan tuduh di mahkamah dan mereka yang terbabit boleh dijatuhkan hukuman penjara dan atau denda,” ujarnya.

Aidil berkata, walaupun kadar pematuhan PKP di negeri ini tinggi, masih ada segelintir yang degil dan keluar rumah tanpa alasan munasabah.

Dalam tempoh sama, sehingga semalam seramai lapan orang ditangkap atas kesalahan PKP yang dilaksanakan bagi memutuskan rantaian Covid-19 di daerah Padawan.

Beliau juga turut memberi nasihat agar semua masyarakat umum menjadi masyarakat yang bertanggungjawab, sematkan dihati masing-masing Stop Covid 19, sayangi diri, keluarga dan orang sekeliling.

See author's posts


Pokok kelapa seribu guna

AIR kelapa

POKOK kelapa atau pokok nyiur adalah sejenis tumbuhan yang mudah tumbuh.Ia tidak  memerlukan penjagaan yang rapi dan hanya memerlukan sedikit ruang menjadikan salah satu faktor mengapa masyarakat kampung atau luar bandar menjadikannya sebagai sumber makanan dan minuman sampingan mereka.Terdapat pelbagai kegunaan pokok kelapa. Antaranya ialah boleh menghilangkan dahaga dan rasanya yang manis serta menyejukkan badan.Bagi mereka yang ingin tambah pendapatan, air kelapa boleh dijadikan sumber pendapatan harian dengan menjualnya di hadapan rumah, tepi jalan, pasar harian dan airnya sangat digemari oleh kebanyakan orang. Dengan menjual air kelapa , boleh memperolehi pendapatan ratusan ringgit seharian.Buah kelapa tua dijadikan santan digunakan untuk memasak dan membuat kuih muih juga boleh diproses untuk dijadikan minyak, sabun dan marjerin.Sementara itu, batang pokok kelapa mempunyai struktur yang mampat dan keras sesuai untuk dijadikan jambatan atau titi bagi menyeberangi sungai dan parit.Sabut kelapa atau kulit buah kelapa didapati dari buah kelapa tua boleh dijadikan berus dan bahan api. Selain itu, sabut kelapa dijadikan bahan api untuk membakar ikan dan penggunaannya sangat mudah bagi menghasilkan bara api.Dalam pada itu, tempurung kelapa boleh dijadikan hasil kraftangan yang unik seperti cenderamata, rantai kunci dan barang hiasan. Tempurung kelapa juga boleh digunakan untuk membakar ikan.Untuk daun pokok kelapa,  lidi dari daun kelapa juga dijadikan penyapu   selain digunakan sebagai sarung ketupat.

Oleh NUR AIN OTSMAN

See author's posts


SABERKAS,platform utama belia Sarawak

MIRI: Pertubuhan Kebangsaan Belia Bersatu Sarawak (SABERKAS) yang merupakan pertubuhan belia utama di Sarawak akan terus memainkan peranannya dalam memartabatkan usaha meningkatkan penglibatan serta pencapaian belia semasa dalam pelbagai bidang yang mereka minati serta diperlukan.

Timbalan Presidennya, Datuk Abdul Karim Rahman Hamzah berkata, sepanjang sesi 2017-2020 banyak program yang dikendalikan oleh SABERKAS sama ada di peringkat negeri, cawangan atau unit bagi meraikan idea serta bakat belia SABERKAS.

Katanya, antaranya program Karnival Sukan SABERKAS (KASUS), Program Kawanku Sayang，Keluargaku Kenang，Jerayawara Bubur Lambuk SABERKAS Bernas, Larian SABERKAS，Sarawak Youth Talent，Kursus Kemahiran Belia，Kursus Pertanian dan program lain yang sentiasa mengutamakan kepentingan dan minat belia SABERKAS.

“Seiring dengan peredaran masa, SABERKAS juga perlu selari dengan kehendak belia semasa bagi memastikan SABERKAS terus kekal relevan kepada golongan muda,” katanya.

Abdul Karim yang juga Menteri Pelancongan, Kebudayaan, Kesenian, Belia dan Sukan berkata demikian  pada Majlis Makan Malam Bersama Timbalan Presiden dan Perhimpunan Agung Tritahunan SABERKAS Negeri Sarawak ke- 16 di sebuah hotel di sini ,semalam.

Mengenai perhimpunan tersebut, Karim berkata, ia merupakan antara sejarah terbesar yang pernah berlaku sepanjang penubuhan SABERKAS sejak 1973.

Katanya, seramai 177 perwakilan dari 59 SABERKAS Cawangan di seluruh negeri hadir pada mesyuarat  kali ini.

“Perhimpunan kali ini adalah yang terbesar kerana melibatkan banyak cawangan, biasanya hanya 30 cawangan saja.

“Namun, memandangkan kita berdepan dengan pandemik Covid-19, penganjur juga memutuskan untuk membenarkan hanya tiga orang sahaja perwakilan daripada setiap cawangan,”

Majlis makan malam itu diadakan bertujuan untuk meraikan dan mengucapkan ‘Selamat Datang’ kepada semua delegasi perwakilan ke perhimpunan berkenaan yang merupakan acara besar dalam kalendar SABERKAS.

Turut hadir, Menteri  Muda Pelancongan, Kebudayaan dan Kesenian, Datuk Sebastian Ting, Menteri  Muda Undang-Undang, Hubungan Negeri dan Persekutuan dan Pemantauan Projek, Datuk Sharifah Hasidah Sayeed Aman Ghazali, Ahli Dewan Undangan Negeri (ADUN) Telang Usan, Dennis Ngau dan Setiausaha Agung SABERKAS, Safiee Ahmad.

Oleh Liong Chai Ling

See author's posts


Inisiatif Menu Rahmah tarik minat sektor lain

KUALA LUMPUR: Inisiatif Menu Rahmah yang menawarkan makanan pada harga RM5 dan ke bawah turut menarik minat sektor lain termasuk perubatan untuk menyediakan harga murah kepada golongan memerlukan terutama B40.

Menteri Perdagangan Dalam Negeri dan Kos Sara Hidup Datuk Seri Salahuddin Ayub berkata, terdapat dalam kalangan doktor perubatan yang mempunyai klinik persendirian berhasrat menyediakan Klinik Rahmah menawarkan pakej keluarga bagi golongan B40 dengan harga berpatutan.

“Bagi menjalankan idea ini, pihak kami perlu adakan kolaborasi bersama Kementerian Kesihatan (KKM) untuk berbincang dan menjayakan (Klinik Rahmah) sekiranya benar ada doktor ingin klinik mereka memberi Perubatan Rahmah,” katanya selepas menjadi tetamu Program Jendela Fikir terbitan Bernama Radio semalam.

Selain itu, beliau berkata, pihaknya juga mengadakan pertemuan dengan beberapa pengusaha restoran makanan segera susulan permintaan keluarga yang ingin menyantuni anak mereka dengan makanan itu.

“Kami adakan libat urus dengan beberapa restoran seperti McDonald’s dan Burger King yang boleh katakan hasil pertemuan itu adalah positif, mungkin akan ada Burger Rahmah bernilai RM5 tetapi burger itu memang burger yang mereka (restoran makanan segera) jual dengan harga pasaran hari ini,” katanya.

Sementara itu, beliau berkata inisiatif tersebut yang bermula dengan hidangan nasi, lauk dan sayur kini diperluaskan dengan bahan makanan lain seperti mi, menu panas seperti ‘Chicken Chop Rahmah’ dan terdapat peniaga yang memperkenalkan Durian Rahmah.

Ditanya mengenai kos dan bekalan barang mentah, Salahuddin berkata bekalan ayam dijangka mencukupi selepas berakhir musim tengkujuh kerana tiada kekangan daripada pembekal manakala bekalan telur ayam akan pulih sepenuhnya dalam tempoh dua hingga tiga bulan.

“Sekarang ini untuk mengatasi itu (bekalan telur ayam), Kementerian Pertanian dan Industri Makanan telah import telur ayam dari India untuk mengatasi isu permintaan tersebut,” katanya.

Beliau berkata berdasarkan maklum balas daripada majoriti peniaga yang menyediakan Menu Rahmah, walaupun menyediakan makanan dengan harga murah, mereka masih memperoleh keuntungan.

Pada 31 Januari lepas, inisiatif Menu Rahmah dilancarkan dan sebanyak 15,000 premis menjual makanan turut serta melaksanakan usaha berkenaan bagi membantu mengurangkan beban kos sara hidup rakyat terutamanya golongan berpendapatan rendah. – Bernama

See author's posts


Sih Hua Tong pemimpin berjiwa rakyat

Calon Parti Rakyat Bersatu Sarawak (SUPP) untuk kerusi Dewan Undangan Negeri N.11 Batu Lintang,  Sih Hua Tong menghabiskan masa tiga jam menyantuni seorang Orang Kelainan Upaya (OKU) tetapi tiada siapa yang tahu bahawa beliau telah mengunjungi lelaki berkenaan beberapa kali sebelum itu untuk mengambil tahu segala keperluannya.

Beliau jugalah yang berulang alik ke Jabatan Kebajikan Masyarakat untuk membantu lelaki OKU berkenaan memohon bantuan kebajikan.  Malah ketika anak lelaki berkenaan keluar bekerja, Hua Tong jugalah yang datang dan membawa keperluan harian lelaki tersebut.

Bagi Hua Tong, ini adalah tugasan harian beliau.  Bekerja tujuh hari seminggu untuk membantu dan memberi perkhidmatan kepada sesiapa yang memerlukan, tiada kira hujan atau panas tanpa mengeluh.

Tiada acara meriah, tanpa silauan lampu kamera tetapi hanya beliau seorang dan kadang-kadang datang bersama pembantunya, untuk melakukan kerja yang tidak pernah habis dan kebanyakannya memakan masa dan meletihkan.

Mencari masa untuk menemu bual beliau juga dianggap ‘tidak ternilai’ memandangkan gendang perang pilihan raya sudah bermula. Justeru  jadual Hua Tong sentiasa penuh dari pagi hingga ke lewat malam, dari mesyuarat politik hinggalah hadir di konstituensi dan berkempen secara atas talian.

Hua Tong seorang yang merendah diri, itu pendapat kawan-kawan tentang beliau.  Beliau seorang yang suka ketawa, senyum dan menyapa sesiapa sahaja.  Walaupun ketika dirundung duka, Hua Tong tetap akan menghulurkan senyuman kepada orang sekeliling.  Kata beliau, senyuman menyampaikan mesej positif yang kuat.

“Apabila anda senyum kepada sesiapa yang sedang bersedih, secara semulajadi dia akan senyum kembali.  Ini akan menaikkan semangatnya,” kata beliau.

Hua Tong juga bukan asing ketika turun padang untuk bertugas.  Meskipun tidak gemar publisiti, beliau selalu mendokumentasikan kerja dengan gambar.Sehingga kini, terdapat ribuan gambar di dalam komputer beliau dan akaun WhatsApp beliau juga mempunyai 6,840 kontak, majoritinya dari kalangan orang yang pernah beliau bantu.

“Saya rasa bersalah apabila tidak semua kes yang saya tangani berjaya diselesaikan.  Tetapi saya selalu memberitahu diri bahawa saya telah melakukan yang terbaik dan orang yang datang meminta bantuan saya tahu itu dan itu sudah cukup baik,” kata beliau.

Lulusan Universiti Malaya dengan Kepujian di dalam bidang Fizik, Hua Tong menyertai Parti Rakyat Bersatu Sarawak (SUPP) Bantu Lintang dalam tahun 1993 dan pada tahun yang sama dipilih sebagai Pengerusi Belia parti itu. Selepas 2008 baharulah beliau mengambil keputusan untuk menyertai politik sepenuh masa.

Mengenali Batu Lintang seperti mengenali belakang tangan sendiri, Hua Tong pernah tewas dua kali di Dewan Undangan Negeri (DUN) ini.  Kali pertama ketika mula-mula menyertai politik dan kali kedua pula, beliau terperangkap di dalam ‘angin perubahan’.

“Dianggarkan ada 29,689 pengundi di Batu Lintang dengan 85 peratus daripadanya adalah Cina, manakala selebihnya bumiputera dan India.  Terdapat lebih 100,000 penduduk di konstituensi ini dan majoriti adalah dari kelas pertengahan.  Kebanyakannya hanya mahukan persekitaran yang aman, lengkap dengan infrastruktur, selamat dan gaya hidup berkualiti.  Ya, memang ramai yang hanya mahu ada makanan di atas meja tetapi terdapat juga segelintir penduduk miskin di kawasan ini dan mereka perlukan jagaan serta perkhidmatan tambahan.  Sebab itu saya salurkan permohonan tidak putus-putus untuk membantu mereka dalam aspek seperti PERKESO, kebajikan, BKSS dan sebagainya.

Sambil merayu pengundi Batu Lintang memberi beliau peluang, Hua Tong berkata, orang ramai telah melihat bagaimana keadaan negeri ini apabila  pembangkang berkuasa.

“Masalah kekal tidak diselesaikan, misalnya isu perparitan dan banjir kilat.  Saya hanya mempunyai platform kecil dan saya cuba membantu dengan apa cara yang termampu. Beri saya peluang untuk membawa masalah anda ke DUN dan biar saya selesaikan isu-isu besar yang kita hadapi di sini.  Saya beri jaminan saya akan berjuang untuk perubahan.  Ramai yang mengenali saya tahu bahawa saya selalu berjuang untuk kes-kes anda, kecil atau besar, dengan penuh minat.  Banyak kali saya menyelesaikan masalah-masalah anda dan ada ketikanya apabila saya gagal, anda semua tetap berpuas hati kerana dari awal saya sudah memberitahu ‘kita cuba’ walaupun sebahagian masalah memang mustahil untuk diselesaikan.

Bagi segelintir orang yang pernah beliau bantu, Hua Tong berkata orang asing kini menjadi kawan beliau.  Justeru, hidup beliau ‘kaya’ dengan kawan-kawan di sekeliling. Ramai yang mencari beliau untuk berterima kasih selepas kes-kes mereka diselesaikan dan sebahagian yang lain akan datang untuk berterima kasih kerana beliau telah berusaha, walaupun gagal.

Rutin khidmat harian Hua Tong berpandangan dari 10 hingga 12 jam sehari, dari Isnin hingga Ahad. Banyak kali beliau pulang lewat malam dan kembali memulakan kembali kerja pada awal paginya.

“Ada juga masanya saya bangun lewat kerana saya memikirkan bagaimana untuk menyelesaikan isu-isu yang diberikan kepada saya,” kata beliau.

Ditanya bagaimana keluarga beliau menerima keadaan ini, Hua Tong berkata beliau amat berterima kasih kepada isteri dan anak-anak yang sentiasa memahami dan member galakan serta sokongan, walaupun ketika anak-anak masih kecil, mereka tidak faham kenapa ayah mereka sentiasa bekerja. Kini anak-anaknya sudah dewasa dan menggalas tugas sebagai peguam, mereka pula yagn membantu beliau untuk berkempen.

Pernah sekali beliau pulang sekitar jam 10 malam dan anak perempuan beliau menunggu di luar rumah.  Terkejut kerana anak perempuan beliau tidak pernah berbuat demikian sebelum ini, beliau berfikir mungkin anaknya itu ada masalah untuk dibincangkan bersama.

Namun apa yang disampaikan oleh anak perempuannya amat menyentuh hati beliau. Menurut anak perempuannya, dia sekarang faham kenapa sambutan hari jadi dia dan abangnya selalu ditangguhkan sebelum ini, mengapa pada setiap perjumpaan PIBG hanya ibu mereka yang hadir, mengapa piknik keluarga selalu dibatalkan pada saat-saat akhir dan mengapa rancangan makan malam dibatalkan atau beliau tidak hadir. Kata anaknya, dia tahu sekarang apabila melihat gambar-gambar yang beliau dokumentasi kerana ketika itu beliau sedang sibuk membantu rakyat.

Sambil mengesat air mata, Hua Tong melahirkan rasa lega apabila keluarga sentiasa berdiri di belakang beliau sedangkan beliau jarang menjelaskan keadaan itu kepada anak-anak sebelum ini.

Mengulas tentang lawan beliau di dalam Pilihan Raya Ke-12 ini, Hua Tong yakin para pengundi di Batu Lintang sudah cukup bijak untuk melihat bagaimana kurangnya pembangunan di Bantu Lintang selama ini dan bagaimana ahli politik sekarang ini ‘melompat’ ke tempat yang lebih menguntungkan mereka.

Sementara itu, di dalam pemilihan kali ini, Hua Tong akan berdepan empat pencabar.

Oleh CONNIE CHIENG

See author's posts


Beras Adan julang nama Ba’Kelalan

MENYAJIKAN pelbagai produk pelancongan, pedalaman Ba’Kelalan yang terletak di Lawas sesungguhnya menarik untuk dikunjungi oleh pelancong dalam dan luar negeri.

Terkenal dengan suasana dingin tanah tinggi, Ba’Kelalan sememangnya dikenali umum dengan inap desa dan penghasilan garam bukit serta produk kraftangan bermutu tinggi.

Bagi yang pernah berkunjung ke sini, mereka pastinya telah merasai sendiri pengalaman menginap di inap desa Owl House Homestay, Apple Lodge dan inap desa yang lain serta melihat sendiri penghasilan garam bukit di Salt Spring Puneng Kelalan.

Namun demikian, mungkin ramai yang belum mengetahui Ba’Kelalan juga terkenal dengan Beras Adan yang ditanam sendiri oleh masyarakat Lun Bawang yang mendiami kawasan ini.

Malah beras tersebut turut menarik perhatian Menteri Pelancongan, Kesenian dan Kebudayaan (MOTAC) Datuk Seri Nancy Shukri ketika lawatan kerja beliau pada 18 September 2020 yang lalu ke Ba’Kelalan.

Beras Adan iaitu sejenis beras organik ditanam secara tradiisonal merupakan beras bermutu tinggi bukan sahaja dipasarkan di pasaran tempatan malah turut dieksport ke Semenanjung Malaysia.

Menurut Liun Basar, 73, seorang pesara polis, beras tersebut yang dihasilkan melalui sawah padi di tanah tinggi sangat mendapat permintaan menggalakkan daripada pelbagai pihak kerana kualiti beras putih tersebut.

“Sebanyak 400 guni yang mengandungi 4,000 gantang beras dibungkus setiap kali di Kuching untuk dieksport ke Semenanjung Malaysia.

“Permintaan yang tinggi juga membolehkan Syarikat Langit yang bertanggungjawab memasarkan beras ini (menggunakan Jenama Langit) mengeksport sebanyak empat kali setahun,” jelas beliau lagi yang mengusahakan produk ini bersama masyarakat setempat yang lain.

Liun bagaimanapun turut menambah perlunya ada jaringan jalan raya yang lebih baik menghubungkan Ba’Kelalan dan Lawas dengan kemudahan tersebut akan merancakkan lagi penghasilan dan pemasaran beras dalam kuantiti yang lebih besar.

Pada masa sama beliau mengharapkan lebih banyak program serupa diadakan pada masa hadapan oleh pihak MOTAC untuk tujuan promosi yang berterusan.

“Terima kasih diucapkan kepada pihak kementerian yang telah menganjurkan program seperti ini untuk mempromosikan produk kami dan jika boleh perbanyakkan lagi program sebegini”, tambahnya lagi.

Bagi Taman Nathalia Ulau pula, Beras Adan amat diminati beliau kerana kelainan daripada segi rasa dan tekstur yang terdapat pada beras tersebut.

“Berbeza dengan beras di daerah asal saya iaitu di Tutoh, Baram, beras ini bukan sahaja enak terutamanya bila dibungkus dengan sejenis daun yang digelar sebagai daun sip, malah ia amat mengenyangkan dan cukup sekadar menikmatinya dengan hanya berlaukkan ikan masin,” ujar beliau lagi yang sering berulang alik atas urusan kerja ke Klinik Kesihatan Ba’Kelalan.

Sementara itu, Balan Berauk, 48 dari Kampung Long Tanid menyambut baik program sebegini dalam usaha mempromosikan pelancongan domestik dan seterusnya meningkatkan pendapatan penduduk tempatan.

“Secara tidak langsung ianya merupakan satu kaedah bagi kami mempromosikan produk dan hasil kraftangan masyarakat tempatan.

Pelancong dari dalam mahupun luar negara juga dialu-alukan untuk berkunjung ke sini kerana kami juga menyediakan inap desa yang amat selesa bagi yang ingin merasai sendiri suasana kehidupan kampung di Ba’Kelalan,” kata Balan lagi.

Oleh Luhat Ajang

See author's posts


Kapit dilanda banjir lagi

KAPIT: Hanya dalam tempoh kurang seminggu, banjir kembali melanda beberapa kawasan rendah dan tebingan sungai di bahagian Kapit.

Ketua Jabatan Bomba dan Penyelamat Malaysia (JBPM) Zon 4 Sibu, Janggan Muling berkata, keadaan banjir itu berlaku disebabkan hujan lebat yang berlaku di kawasan Hulu Baleh.

“Banjir menyebabkan beberapa kawasan rendah dan tebingan sungai di Kapit terjejas,” jelasnya ketika dihubungi oleh pemberita semalam.Menurutnya, sebuah Pusat Pemindahan Sementara (PPS) dibuka di Sekolah Kebangsaan (SK) Nanga Bawai, Kapit.

“Setakat ini, seramai tiga mangsa dipindahkan manakala, Rumah Philimon di Nanga Bawai telah dinaiki air sedalam sekaki,” ujarnya.

Beliau turut menasihatkan semua penduduk yang terjejas di sepanjang Sungai Rajang dan Baleh supaya sentiasa berada dalam keadaan berjaga-jaga.

“Sebarang kemungkinan dan bersedia untuk dipindahkan jika keadaan banjir semakin serius,” ujarnya.

Janggan turut meminta penduduk supaya menghubungi pihak bomba sekiranya kawasan rumah panjang atau kampung mereka dinaiki air.

“Buat masa ini, semua Balai Bomba dan Penyelamat (BBP) di seluruh kawasan Zon 4 Sibu sedang giat menjalankan pemantauan banjir dari semasa ke semasa,” tegasnya.

Oleh Akun Giman

See author's posts


KPPK dalam usaha buka Pejabat Serantau Agrikomoditi Malaysia

KUALA LUMPUR: Kementerian Perusahaan Perladangan dan Komoditi (KPPK) dalam usaha untuk membuka Pejabat Serantau Agrikomoditi Malaysia merangkumi Majlis Minyak Sawit Malaysia (MPOC), Majlis Getah Malaysia (MRC) dan Majlis Kayu Kayan Malaysia (MTC) di Jeddah, Arab Saudi susulan kepada potensi pasaran yang tinggi.

Menteri KPPK, Datuk Dr Mohd Khairuddin Aman Razali berkata, pejabat serantau ini akan dijadikan Hab Komoditi Malaysia untuk memperluaskan pasaran agrikomoditi negara ke benua Afrika dan Timur Tengah yang masing-masing mempunyai jumlah penduduk seramai 1.34 bilion orang dan 457 juta orang.

“Pembukaan pejabat ini merupakan usaha KPPK dalam merealisasikan hasrat menjadikan produk komoditi Malaysia untuk menguasai pasaran di rantau itu termasuk produk oleokimia dan biobahan api pada masa depan,” katanya dalam kenyataan di sini, semalam.

Perkembangan ini susulan daripada pertemuan Perdana Menteri Tan Sri Muhyiddin Yassin bersama Putera Mahkota Arab Saudi Mohammed Salman Abdulaziz Al-Saud yang juga Timbalan Perdana Menteri dan Menteri Pertahanan negara itu di Istana Al-Yamamah yang telah memberi peluang kepada syarikat negara ini untuk mengeksport minyak sawit dalam kuantiti yang lebih besar.

“Hubungan antarabangsa melalui strategi pembukaan pejabat serantau seperti ini penting untuk meningkatkan lagi penerimaan produk sawit Malaysia dalam pasaran global,” kata Mohd Khairuddin.

Arab Saudi telah menunjukkan komitmen untuk meningkatkan import minyak sawit Malaysia daripada 318,000 tan bernilai RM900 juta pada tahun lepas kepada 500,000 tan bernilai kira-kira RM1.5 bilion bagi 2021.

Katanya, kementerian mengucapkan setinggi-tinggi penghargaan dan tahniah kepada Perdana Menteri atas kejayaan rundingan antara Malaysia dan Arab Saudi dalam pelbagai perkara termasuk mempromosikan industri sawit negara terutamanya untuk meningkatkan pasaran minyak sawit Malaysia ke negara itu.- Bernama

See author's posts


“Terima kasih Utusan Sarawak”

SARATOK: “Terima kasih Utusan Sarawak, kerana keperitan dan kesempitan bebanan kewangan yang dihadapi keluarga kami akhirnya diambil perhatian oleh pelbagai pihak,” tegas Anasiah Antey, 38.

Ahad lalu, Utusan Sarawak telah memaparkan kisah bertajuk ‘Pesakit Kanser tahap empat mohon bantuan’ yang mengisahkan seorang bapa kepada lima anak berusia dua bulan hingga 17 tahun itu memerlukan bantuan untuk menanggung kos perubatan beliau kerana telah disahkan menghidap kanser usus tahap empat baru-baru ini.

Bebanan tersebut bertambah apabila memerlukan perbelanjaan bagi anak mereka yang berusia dua bulan dengan pembelian pampers, susu formula dan banyak lagi.

Lebih menyedihkan apabila, Rodie Hasim, 41, dari Kampung Melango Baru Saratok itu tidak mampu lagi bekerja yang sebelum ini hanya bekerja kampung dengan pendapatan tidak menentu.

Justeru itu, isteri Rodie iaitu Anasiah baru-baru ini merayu bantuan orang ramai dan pihak berkenaan bagi membiayai kos rawatan dan ubatan penyakit yang dialami suaminya itu.

“Saya mewakili keluarga kami, mengucapkan jutaan terima kasih kepada Utusan Sarawak, kerana dengan berita itu kesusahan dan rayuan keluarga kami bagi meminta bantuan orang ramai segera diambil perhatian oleh pelbagai pihak.

“Tidak lupa juga kepada keluarga terdekat, rakan-rakan, individu-individu, orang perseorangan, pendudukSaratok, serta semua masyarakat di negeri ini yang turut membantu menularkan kisah suami saya di media sosial seperti Facebook, Whatsapp dan lain-lain lagi,” ujarnya.

Semalam juga kata Anasiah, beliau telah menerima kunjungan daripada pihak Tabung Baitulmal Sarawak (TBS) bagi menyampaikan bantuan kepada keluarga mereka di sini.

Bukan itu sahaja, Jabatan Kebajikan Masyarakat (JKM) Sarawak juga turut tampil menghulurkan sumbangan dan bantuan bulanan kepada keluarga terbabit.

“Kami sekeluarga tidak mempunyai pendapatan tetap. Hanya bergantung dengan ibu Rodie yang hanya meraih pendapatan melalui jualan burger di Gerai MDS Saratok.

“Dengan situasi itu, masalah kewangan telah membebankan kami ditambahkan lagi suami saya akan menerima rawatan susulan serta rawatan kimoterapi selepas ini,” katanya.

Anasiah yang sebelum ini menjadi buntu apabila memikirkan tidak mempunyai sumber kewangan bagi meneruskan rawatan suaminya, sekadar mengharap bantuan dan ihsan daripada pihak keluarga serta rakan-rakan terdekat yang sudi memberi sumbangan.

“Duit simpanan yang ada sudah habis digunakan untuk tujuan perubatan suami. Saya buntu bagaimana hendak cari duit bagi menampung kos perubatan serta rawatan kimoterapi selepas ini.

“Alhamdulillah, mujurlah wartawan Utusan Sarawak yang juga rakan sekolah saya telah sudi untuk membantu dengan memaparkan kisah suami saya, kini kami rasa terbela,” tambahnya.

Oleh ADI SAFARMAN

See author's posts


Orang Malaysia ‘kaki shopping’ di Makkah, Madina?

TIGA tahun lalu, Makkah dan Madinah, dua lokasi tumpuan umat Islam sejagat untuk menunaikan fardu haji dan umrah, kosong gara-gara pandemik Covid-19.

“Kami sekeluarga cuma duduk di rumah, makan tidur selama beberapa bulan. Tidak boleh keluar sesuka hati kerana sekatan dan sesiapa yang engkar kena denda tinggi oleh pemerintah,“ kata Shahab dari Bangladesh tetapi sudah lama menginap di Makkah.

Namun, katanya, sejak setahun lalu segala-galanya berubah. Sempadan sudah dibuka, lapangan terbang beroperasi seperti biasa, gedung perniagaan kembali beroperasi sepenuhnya.

“Bayangkan dua tiga tahun lalu, banyak kedai terpaksa ditutup kerana tiada pelanggan terutama dari luar negara yang mengerjakan umrah dan haji.

“Alhamdulilah, hari ini kehidupan sudah seperti biasa. Ribuan warga asing datang untuk menunaikan umrah saban hari,” katanya yang berniaga di pusat beli-belah popular Menara Safwa, bersebelahan Menara Jam Makkah.

Menara jam Makkah dengan ketinggian 601 meter, adalah gedung menara jam ketiga tertinggi di dunia.

Menurut Menteri Haji dan Umrah, Dr Tawfiq Al-Rabiah, ekonomi Arab Saudi kini bangkit semula daripada kesan pandemik Covid-19 dan yakin dapat bantu kukuhkan pelbagai sektor yang terjejas teruk.

Katanya, tanda-tanda pengukuhan ekonomi sudah mula kelihatan terutama sektor yang berkaitan ibadah haji dan umrah.

“Kerajaan Arab Saudi mengambil segala langkah perlu bagi memastikan keselamatan semua penduduk, warga asing dan jemaah haji serta umrah yang berkunjung ke Makkah.

“Saya harap ini dapat merancakkan semula sektor berkaitan haji dan umrah yang terjejas paling teruk akibat ancaman koronavirus,” katanya ketika perjumpaan dengan usahawan dan pelabur sektor haji serta umrah baru-baru ini, seperti dilaporkan agensi berita asing.

Kini ada tujuh penerbangan sehari dari Kuala Lumpur ke Jeddah dan Madinah. Setiap penerbangan membawa kira-kira 280 penumpang. Ini bermakna, 1,960 penumpang sehari, kebanyakannya untuk menunaikan umrah.

Tidak hairanlah apabila anda berada di bumi haram ini, terasa seperti situasi di Malaysia atau Indonesia dari segi kehadiran, kerana ramai dari dua negara ini menunaikan umrah, terutama dari Indonesia.

“Saya lihat orang Malaysia dan Indonesia selain Thailand adalah ‘kaki shopping’ di Makkah,” kata Shahab kepada penulis sambil menyifatkan orang Malaysia murah rezeki serta turut menyumbang ekonomi untuk negara Arab.

Shahab memiliki kedai menjual pelbagai jubah, kurta dan pakaian wanita di Menara Safwa berdekatan Masjidil Haram. Kenyataannya itu serupa seperti kata peniaga di Madinah, yang menggelarkan rakyat Malaysia sebagai ‘orang kaya’ kerana suka membeli-belah.

Tidak hairanlah kebanyakan peniaga di Madinah dan Makkah fasih berbahasa Melayu – sama ada bahasa Indonesia atau Malaysia. Mereka yang pernah menjejak kaki di bumi haram ini pasti tahu keadaan ini.

Namun, ramai juga orang Malaysia bekerja di Makkah.

“Ada doktor dan jururawat dari Malaysia bertugas di Makkah. Malah jurutera dari Malaysia yang menjaga Menara Jam di Makkah selain menjadi pemandu kereta api,” kata seorang pegawai Tabung Haji.

Di Makkah katanya, ramai pekerja binaan dan buruh kasar adalah dari Pakistan dan Bangladesh. Tetapi bila tiba Ramadan, yang paling ramai adalah warga negara teluk.

Hakikatnya, Makkah menjadi tuan rumah kepada berjuta-juta jemaah haji yang mengerjakan ibadat itu pada setiap tahun. Apabila Arab Saudi melarang umat Islam dari luar negara untuk menunaikan haji dua tahun lalu disebabkan Covid-19, ekonominya terjejas teruk.

Khemah untuk jemaah haji dua tahun lalu dikatakan kosong selepas Arab Saudi mengehadkan kurang 10,000 umat Islam boleh menunaikan haji. Jumlah itu adalah terlalu kecil jika dibandingkan dengan 2.5 juta jemaah haji sebelum Covid-19.

Ibadat haji dan umrah memberikan hasil pendapatan AS$12 bilion (RM51.42 billion) sekali gus merancakkan ekonomi di Makkah iaitu tempat tinggal dua juta penduduk yang berlatar belakangkan sebuah menara pencakar langit di kawasan paling suci untuk umat Islam.

Kemuncak pembinaan sejak beberapa tahun lalu telah menambahkan pusat beli-belah, apartmen dan hotel-hotel mewah yang sebahagiannya menawarkan pemandangan indah Kaabah.

Sekarang ini pun kelihatan sektor pembinaan sedang rancak, memperlihatkan ekonomi Arab Saudi kembali berkembang. Hotel dan pusat beli-belah sekitar Masjidil Haram, kembali bernafas.

“Alhamdulilah, keadaan bertambah baik sekarang. Bayangkan masa Covid-19, tiada umrah dan operasi haji tiada atau dihadkan selama dua musim juga bermakna perniagaan terjejas yang bergantung dengan jemaah haji dan umrah bagi menyokong ratusan ribu pekerjaan serta kedai-kedai cenderamata.

“Kebanyakannya diberhentikan kerja, gaji dipotong dan ada pembayaran gaji yang ditangguhkan, ketika Covid-19,” kata seorang pekerja Pakistan, Hussein Ahmed, 45, yang bekerja dengan sebuah agensi pelancongan di Makkah.

“Kami tidak pernah melihat Makkah kosong,” katanya mengimbas keperitan semasa Covid-19 melanda dunia.

Alhamdulilah, moga ekonomi sejagat termasuk negara Arab terus berkembang pesat selepas era Covid-19.

* Penulis adalah Penasihat Editorial Eksekutif Utusan Sarawak

See author's posts


PETARA, ANTU! •Kuasa Mistik Bunsu Petara

Tusun Ke-54

BEPELASARKA penemu litericha, agama Monoteismse, Politeisme, Panteisme, Animisme enggau Sains Spiritual (Spiritual Science), kuasa dunya mistik tauka ‘alam ghaib’ dibagi ngagai tiga raban iya nya: i. Kuasa mistik Petara (God, Almighty, Tuhan) ii. Kuasa mistik Bunsu Petara (Dewa, Diety) iii. Kuasa mistik Antu [Sitan, Jin, Iblis]. Sida tu seraban ari ‘supernatural being’ ti diau ba dunya ti enda ulih peda tauka digusung mensia dunya. Semina mensia ti bisi ngembuan kuasa mistik aja ulih bekaul tauka datai ba dunya sida tu. Sekali tu aku mai pemacha ngenang pasal adat mali jadi melaki bini ti bsisi bekaul enggau kuasa mistik Bunsu Petara.

ASAL ADAT UKUM JADI MALI MELAKI BINI

Kedua kali Sera Gunting [Uchu Sengalang Burung] ngemedung ngagai menua aki iya Sengalang Burong di Tansang Kenyalang, Sera Gunting diau sebilik enggau aki seduai ibu iya Endu Dara Chempaka Tempurong Alang; iya nya menyadi bunsu indai iya Dara Tinchin Temaga. Serang Gunting seduai ibu iya nya endang serambau; nya alai jampat amai seduai teleba sereta begulai bebakih enggau pangan diri. Kelimpah ti diau sebilik baka nya seduai mega nyau enggai jauh ari pangan diri; main begulai, makai seretai begulai, gawa dini-dini endur pan begulai. Nyau kelama-lama ti diau begulai baka nya, ujung-ujung seduai nyau belabuh rindu sereta sayauka pangan diri; besulu, beambai alai mih seduai nya.

Kira-kira sebulan udah nya Endu Dara Chempaka Tempurong Alang pan temu sida sebilik betubuh bisi. Begau sida sebilik, sida serumah nya. Meda utai baka nya Sengalang Burong pan ngangauka sida serumah, sida sebilik nya baum. Endu Dara Chempaka Tempurong Alang udah ngaku ba mua apai iya Sengalang Burong lalu ngambu Sera Gunting ti beleman enggau iya ngelama tu. Ulah seduai tu besai amai pemali lalu pemali nya dikumbai Pemali Ngudi Menua.

Sebedau Sengalang Burong mutuska adat ukum ti patut ba Serang Gunting enggau ibu iya Endu Dara Chempaka Tempurong Alang, iya mega ngeletak adat munyi tu. “Indu tauka lelaki mali nyebut nama entua. Barang sapa ti ngelanggar pemali tu [nyebut nama entua], deka kena sumpah tulah, busung lalu ditinggang nasit ti jai sepemanjai umur kita idup di dunya.”

     Udah tembu Sengalang Burong nurunka adat pemali melaki bini nya ngagai Serang Gunting, iya pan bejaku baru.
  “Anak mit ti deka diadaka Endu Dara Chempaka Tempurong Alang tu ila, deka dibunuh ‘pantang enggau aur’ nitihka adat jadi mali bansa kitai. Pia mega, Sera Gunting mesti pulai ke dunya mensia awakka iya madahka sida din pasal adat mali melaki bini tu; laban nya mih kebuah aku enda ngeletak ukum bunuh ba seduai iya mibu.”

ADAT PENTI PEMALI

Nitihka adat sida di Tansang Kenyalang jeman nya, indu enggau lelaki ti petunggal sekali / petunggal diri menyadi tau jadi melaki bini enggau pangan diri. Seduai nya sama peturun aki ini. Orang ti ke mali besulu, beambai tauka beleman enggau pangan diri iya nya tusut ari: apai enggau anak, indai enggau anak, ibu enggau anak menyadi lelaki, aya enggau anak menyadi indu, diri menyadi, aki enggu uchu. Enti sida ti mali tu bisi ditemu ngaga ulah ti enda beradat baka nya, sida tu deka kena adat penti pemali lalu diukum bunuh pantang enggau aur: amai besai penyalah mali tu. Pia mega sida tu mega enda tau jadi melaki bini enti enda kena adat mali: Besapatka Ai: reti nya mandi darah babi.

Nitihka tusut diri sebilik, indu enggau lelaki ti diri petunggal; petunggal sekali diri menyadi tauka petunggal dua kali tauka petunggal jauh tau jadi melaki bini; nadai pemali. Kelimpah ari nya diri petunggal di atas nya tadi; ambi ke chunto; diri menyadi tampung pala, ibu tauka aya enggau anak menyadi tauka anak petunggal, ini tauka aki engau uchu, endang mali beambai, besulu tauka jadi melaki bini lalu ukum iya nitihka penyemak kaul diri sebilik.

BESAPATKA AI

Enti indu enggau lelaki ti mali tusut tu diau begulai sebedau seduai ngisi ukum nya engka laban seduai orang ti seranta, seduai mega enda tau jadi melaki bini. Tang enti seduai, majak deka diau begulai enggau pangan diri mega, seduai tu patut diukum bunuh: pantang enggau aur tauka seduai mesti “Besapatka Ai” : mandi darah empat iku babi. Reti nya empat iku babi nya disayat ba ai sungai ari ulu seduai ti mandi tauka nyelam ba ai nya. Empat iku da babi nya deka disayat di pantai kena nasih menua @ pelasi menua.

Enti sema indu enggau lelaki ke jadi mali nya enda diintu sereta ngisi ukum nitihka adat ajar Sengalang Burong nya tadi, menua mensia di dunya deka ditinggang penusah ujan kudi, sungai bah tanah tusur. Pia mega penyakit enggau indu utai deka ngerusak umai enggau utai tanam mensia.       Nyau kelama-lama adat ukum ajar Sengalang Burong nya nyau berubah nitihka ubah dunya mensia berengkah ari jeman Beti “Berauh Gumbang”.

Jeman nya lelaki ti benama Abang jadi mali enggau Tali Bunga. Nitihka tusut peturun diri sebilik Tali Bunga nya anak petunggal Abang. Nya alai Beti ngasuh seduai nya ukum nitihka adat ti diletak Sengalang Burong tang seduai nya sama orang seranta. Nya alai Beti sereta enggau tuai-tuai rumah bukai lalu ngeletak ukum bunuh ‘pantang enggau aur’.       Lebuh Beti baru deka datai jari ngukum Abang seduai Tali Bunga, tekenyit amai iya ninga nyawa orang ngangauka nama iya.     “Beti! Beti! Nama kebuah nuan ngukum mensia baka nya?! Kelalu kasar chara nya…!”     “Seduai udah ngelanggar adat jadi mali ti nitihka adat Sengalang Burong lalu seduai enda ulih ngisi ukum nya.”     “Taja seduai enda ulih mayar ukum nya, enda mih nuan tau munuh seduai baka nya.”     “Kati ku enggau seduai tu, dih?”     “Berengkah ari diatu, enti pekara jadi mali tu nyadi, nuan patut ngasuh seduai tu mandi darah babi ti jelan pemesai. Babi seiku da patut disayat ba pantai kena muai antu sial, antu rua, antu rangka ti tau ngerusak umai kita. Kelimpah ari darah babi, utai ti dikena Besapatka Ai iya nya baka tu:

Ba kategori ti ngaga ulah jadi melaki bini tauka beleman bekalih tusut tauka dikira mali, deka diukum ngena lapan igi jabir lalu mandi darah babi, “Besapatka Ai.” Ba kategori ti bukai senentang orang ti beleman tauka jadi mali; semua nya nitihka adat Sengalang Burong ti dibai Sera Gunting ngagai bansa Dayak Iban.

Taja pia, maya jeman seiku tuai bansa Dayak Iban ti benama Kaya iya nya peturun serak kelima Beti, bisi seiku lelaki ti benama Bukol beleman enggau ibu iya ti benama Brenyan, sebaka enggau ulah Abang seduai Tali Bunga kelia. Kaya bejalaika ukum bunuh “pantang enggau aur” ba seduai nya: nitihka adat mali ti diajar Sengalang Burong. Malam seduai nya ti dibunuh, ribut kudi sereta ujan bangat datai lalu ngerusak rumah panjai Kaya di Sungai Letong di Paku.

Pun aur ti endur sida ngambi aur ti dikena sida munuh Bukol seduai Brenyan agi bisi dipeda tumbuh ba Nanga Selamoi seberai tapak rumah panjai Kaya kelia, enda jauh ari sebuah rumah panjai di Sungai Pelanduk ke diatu. Kenu ku orang tuai, Rumah Kaya nya kelia rusak dipangka ujan ribut kudi laban Kaya enda nitihka adat ti diajar Bunsu Petara ngagai Beti.Nya mih, asal adat ukum penti pemali beleman tauka jadi melaki bini “incest taboo” nitihka agama Adat Iban. Nya alai bejimat-jimat lalu nguna pikir ‘spiritual’ ti tinggi kena kitai mensia mutarka penusah beleman tauka jadi mali dalam jalai pengidup kitai Iban tu. Taja pia, kitai Iban ti udah megai agama Kristian bisi chara kediri empu kena mutarka penti pemali ti berat tu nitihka ajar Paderi ba gerija diri empu.

See author's posts


Abe Li jadikan tudung sebagai ‘KANVAS’ karya seni

“Saya melukis secara manual dan eksklusif untuk setiap helaian kain tudung yang dijual,” demikian kata pemilik kedai yang dinamakan Tudung Lukisan Tangan, Lt (B) Rosli Ab Rashid, 45.

Pesara Tentera Laut Diraja Malaysia (TLDM) itu, menganggap sudah menjadi kebiasaan bagi seseorang yang memiliki bakat dan kemahiran melukis, untuk mencari sumber rezeki dengan menjual lakaran potret, lukisan pemandangan atau karikatur kepada orang ramai.

Justeru, Rosli atau mesra dipanggil Abe Li memilih helaian tudung sebagai ‘kanvas’ untuk menjual hasil karya lukisannya, selain mahukan elemen tersendiri dalam perniagaannya berbanding pelukis lain.

“Ia juga adalah saranan daripada adik perempuan saya dan pada pendapat saya menjual potret, lukisan abstrak atau seumpamanya, agak sukar untuk terjual mungkin kerana seni lukisan bukan ‘budaya’ bagi kebanyakan rakyat tempatan, berbanding masyarakat di negara barat.

“Berbeza dengan tudung, ia merupakan sebahagian daripada pakaian wanita dan mereka pula gemar menghiasi diri dengan pelbagai jenis koleksi tudung, agar terlihat lebih cantik dan anggun,” katanya ketika ditemui Bernama di kedainya di Wakaf Che Yeh di sini, baru-baru ini.

Corak pada tudung lukisan tangan berinspirasi tumbuhan semula jadi seperti pokok semalu, pokok ubat denggi, bunga orkid dan pelbagai spesis rumput liar. Kesemua tudung yang dijual merupakan hasil lukisan tangan Rosli, tanpa menggunakan kaedah teknologi seperti ‘fabric printing’.

Namun begitu, Rosli berkata produknya juga memiliki kualiti yang bagus dengan menggunakan fabrik jenis ‘cotton premium and exclusive’ serta dakwat khas bagi kain, supaya tidak akan melunturkan lukisan corak tersebut selepas dicuci.

Bercerita lanjut, bapa kepada tiga orang anak itu berkata, proses untuk menyiapkan satu lukisan corak bagi sehelai tudung mengambil masa kira-kira lebih satu jam dan beliau boleh menghasilkan 10 jenis corak berbeza dalam tempoh sehari dengan variasi warna tudung.

“Sejak Tudung Lukisan Tangan dibuka pada November 2019, saya telah menghasilkan lebih 2,000 lukisan corak yang berbeza dan sudah melukis ‘tiga generasi’ konsep corak, iaitu generasi pertama lebih kepada potret bunga, kemudian abstrak dan terkini tumbuhan liar.

“Saya selalu melukis di rumah kerana perlukan fokus dan tidak ingin diganggu,” katanya sambil menambah setiap lukisan corak pada tudung mengambil masa dua hari, untuk ia benar-benar kering,” katanya.

Menurutnya lagi, harga bagi sehelai tudung kurang daripada RM100 bergantung kepada corak yang dilukis dan beliau boleh mencapai keuntungan dalam lingkungan empat angka sebulan, termasuk penjualan secara borong.

“Pelanggan yang datang membeli bukan sahaja penduduk setempat tetapi orang dari negeri lain seperti Kuala Lumpur. Kebanyakannya, beli tudung ini untuk dipakai pada majlis tertentu dan ada juga segelintir pelanggan yang membingkai (frame) untuk dijadikan perhiasan rumah,” tambahnya.– BERNAMA

See author's posts


Jeddah tuan rumah SAFF, FIFA 12-22 Disember depan

ANKARA: Persekutuan Bola Sepak Arab Saudi (SAFF) dan Persekutuan Bola Sepak Antarabangsa (FIFA) kedua-duanya mengesahkan pada Isnin Piala Dunia Kelab FIFA 2023 akan berlangsung di bandar Jeddah, Arab Saudi.

Keputusan itu dibuat berikutan lawatan delegasi FIFA ke Jeddah untuk menilai persiapan berterusan bagi kejohanan tersebut yang dijadualkan berlangsung dari 12 hingga 22 Disember depan.

“Kami gembira kerana Jeddah dengan kemudahan terkini dan reputasinya untuk menganjurkan acara sukan antarabangsa utama telah dipilih sebagai tuan rumah untuk Piala Dunia Kelab FIFA.

“Sukan adalah pemacu utama transformasi berterusan Arab Saudi di bawah Wawasan 2030, yang menjadikan negara itu sebagai satu daripada negara yang paling pesat berkembang dan paling menarik dalam sukan dunia,” lapor Agensi Anadolu memetik Presiden Persekutuan Bola Sepak Arab Saudi, Yasser Al Misehal.

Piala Dunia Kelab FIFA akan menjadi kejohanan sulung yang diadakan di Arab Saudi.

Diperkenalkan pada 2000, Piala Dunia Kelab kali terakhir dimenangi oleh Real Madrid pada 2022.

Pertandingan mengikut format kalah mati diadakan dalam kalangan pemenang Liga Juara-Juara AFC (Asia), Liga Juara-Juara CAF (Afrika), Piala Juara-Juara CONCACAF (Amerika Utara, Tengah dan Caribbean), CONMEBOL Libertadores (Amerika Selatan), Liga Juara-Juara OFC. (Oceania) dan Liga Juara-Juara UEFA (Eropah), bersama-sama juara kebangsaan negara tuan rumah. – Bernama-Agensi Anadolu

See author's posts


Indeks haba di Phuket, Bangna, Laem Chabang diramal melebihi 54 darjah Celsius

BANGKOK: Phuket, daerah Bangna di Bangkok dan Laem Chabang di Chonburi di Thailand dijangka dilanda cuaca paling panas dengan indeks haba diramalkan melebihi 54 darjah Celsius.

Jabatan Meteorologi Thailand telah mengeluarkan amaran suhu tinggi dan amaran mengenai pendedahan berpanjangan kepada haba boleh menyebabkan strok haba atau strok matahari.

“Selain itu, indeks haba di Phetchabun dijangka mencecah 48.1 darjah Celsius dan daerah Kosum Phisai di Maha Sarakham pula diramal mencecah 44.5 darjah Celsius iaitu tahap berbahaya. Pendedahan berpanjangan boleh menyebabkan strok matahari, kekejangan dan keletihan haba,” menurut jabatan itu.

Cuaca panas terik di Thailand dijangka berterusan sehingga Rabu depan kerana suhu boleh mencecah 44 darjah Celsius di wilayah utara.

Suhu di wilayah timur laut, tengah dan timur dijangka mencecah 42 darjah Celsius manakala suhu di selatan ialah 39 darjah Celsius.

“Kawasan di utara, timur laut, tengah dan timur Thailand akan mengalami cuaca ‘sangat panas’ dan berjerebu pada siang hari serta ribut petir dengan tiupan angin,” menurut jabatan itu.

Ribut musim panas termasuk ribut petir, tiupan angin dan hujan batu diramal bermula di wilayah timur sebelum ia merebak ke kawasan lain.

Tiupan angin diramal merentasi Laut Andaman, bahagian Selatan dan di kawasan Teluk yang akan membawa lebih banyak hujan ke bahagian selatan Thailand. – Bernama

See author's posts


‘Geng Karu’ tumpas, lapan individu ditahan

SUNGAI BULOH: Kegiatan licik ‘Geng Karu’ yang aktif melakukan kegiatan samun dan pecah rumah sejak awal tahun lepas berakhir Khamis lepas setelah polis menahan lapan ahlinya termasuk tiga wanita dan  seorang remaja dalam beberapa operasi di sekitar Selangor.

Ketua polis Daerah Sungai Buloh Superintenden Shafa’aton Abu Bakar berkata, kesemua suspek yang berusia 15 hingga 37 tahun itu  ditahan  di beberapa lokasi, antaranya Bandar Sri Damansara, Taman Datuk Ahmad Razali di Ampang, Jalan Bunga Tanjung dan Seksyen 26 di Shah Alam  serta  rumah kusta Hospital Sungai Buloh dalam operasi yang bermula Jumaat lepas hingga Khamis lepas.

“Siasatan awal mendapati kesemua suspek mempunyai perhubungan kekeluargaan serta  persahabatan, dan mereka diketuai oleh seorang lelaki sebagai Karu, berusia 25 tahun,” katanya kepada pemberita di sini semalam.

Menurutnya siasatan juga mendapati kumpulan itu menyasarkan rumah serta flat selain samun tepi jalan dan hasil kegiatan jenayah dijual di kedai pajak gadai, orang perseorangan selain turut digunakan sendiri.

Shafa’aton berkata, enam daripada suspek turut  mempunyai rekod jenayah lampau melibatkan samun, pecah rumah dan dadah.

“Seorang daripada mereka mempunyai 15 rekod jenayah lampau termasuk dua kali ditahan di bawah Akta Pencegahan Jenayah 1959,” katanya, menambah kesemua suspek direman sehingga hari ini kes disiasat menurut Seksyen 395 dan Seksyen 457 Kanun Keseksaan yang membabitkan jenayah samun dan pecah rumah. – Bernama

See author's posts


10 lelaki ditangkap nyabung manuk

KUCHING: Bisi 10 iku lelaki rayat menua tu beumur antara 29 ngagai 73 taun ditangkap maya nyinuk nyabung manuk lebuh raban polis ari Opis Nasat Jenayah Indu Opis Pelilih (IPD) Padawan bejalaika pengawa meresa ngenyit ba Jalan Batu Kawa-Bau kena Hari Minggu ke udah.

Pemangku Kepala Polis Pelilih Padawan DSP Lim Jaw Shyong madahka, operasyen ke diketuaika Tuai Opis Jenayah IPD Padawan ASP Joshua Masing enggau Kepala Polis Balai Batu Kawa Inspektor Syarul Hafizi diatur pukul 3.30 ngalih hari pengudah bulih penerang maya nginau.

“Semua suspek deka ditasat nitihka Seksyen 3(1) Langkah-Langkah Pencegahan dan Penganiayaan Terhadap Binatang 1962 dan Seksyen 73(1)(g) Ordinan Veterinar Kesihatan Awam 1999.

“Enti ditemu salah, suspek tau diukum nyentukka ngagai RM2,000 tauka dijil enda lebih ari enam bulan tauka kedua-dua nya sekali,” ku iya lebuh meri penerang kena Hari Dua ke udah.

Ku iya, sekeda ari barang dikena maya bejudi ke dirampas nya nyengkaum seiku manuk mati, enam iku manuk idup, dachin, kutak ditulis entaruh, dua meja plastik, lapan kerusi plastik enggau perengka dikena bejudi sereta iya ke bukai nya ‘holo’ enggau daun terup sereta mata duit mayuh bengkah dominasyen penyampau RM115.

“Kelimpah ari nya semua suspek mega dipeda enda nitihka Atur Nyaga Pejalai Maya Nyuman (PKPP) iya nya enda nitihka takah fizikal ke ngasuh sida iya diberi kompoun sereta patut dibayar ba opis pengerai maya timpuh 14 hari,” ku iya.

“Semua suspek mega dikemendar pulai ngena jamin ari kourt penyampau RM500 genap iku orang. Pengudah ditasat lima iku ari semua suspek nya sama bela bisi rikut jenayah lama nitihka Akta Dadah Berbahaya dan Akta Rumah Judi Terbuka,” ku iya.

Oleh Zarina Abdullah

See author's posts


Sarawak tidak laksana PKPB

KUCHING: Kerajaan Sarawak memutuskan untuk tidak melaksanakan Perintah
Kawalan Pergerakan Bersyarat (PKPB) dan pembukaan semula hampir semua sektor
ekonomi serta perniagaan pada 4 Mei sehingga mengkaji implikasi yang akan
ditanggung negeri.

Pengerusi Jawatankuasa Pengurusan Bencana Negeri Sarawak (JPBNS) Datuk Amar
Douglas Uggah Embas berkata, Sarawak belum bersedia untuk memberi kelonggaran
di negeri ini seperti yang diumumkan oleh Perdana Menteri Tan Sri Muhyiddin
Yassin pada Jumaat.

“Kerajaan Negeri menghormati sepenuhnya pengumuman yang dibuat oleh Perdana
Menteri. Bagaimanapun, Kerajaan Negeri memutuskan untuk mengkaji sedalamnya
implikasi pembukaan semula kegiatan ekonomi tersebut.

“Kajian itu merangkumi sektor yang akan dibuka, bila dan sejauh mana mereka
akan dibenarkan untuk beroperasi,” katanya dalam kenyataan di sini, semalam.

Tegas Uggah yang juga Timbalan Ketua Menteri, Kerajaan Negeri telah
memutusan untuk mematuhi semua arahan untuk mengekalkan status quo dan semua
arahan yang diumumkan di bawah Perintah Kawalan Pergerakan (PKP) Fasa 1, 2 dan
3.

“Untuk tujuan ini, JPBNS bermaksud untuk membuat keputusan setelah mengkaji
perubahan pada peraturan dalam Akta 342 sesuai dengan pengumuman oleh Perdana
Menteri.

“JPBNS mesti memastikan pembukaan semula aktiviti dan sektor ekonomi sesuai
dengan keadaan Sarawak.

“Dengan mengambil kira keadaan setempat Sarawak dari segi kes Covid-19,
kemampuan logistik, keupayaan Jabatan Kesihatan dan keadaan geografinya.

“JPBNS mendapati banyak standard pematuhan pembukaan semula kegiatan
ekonomi tidak kondusif di negeri ini,” jelasnya.

Tambah Uggah, sehubungan itu Kerajaan Sarawak akan mengumumkan secara
berperingkat pembukaan semula sektor ekonomi dan aktiviti yang lain.

“Ini akan dilakukan setelah setiap perincian prosedur dan garis panduan
operasi standard dikaji.

“Di samping itu, bagi mereka yang telah mendapat kelulusan Kementerian
Perdagangan Antarabangsa dan Industri (MITI)
pada PKP ke-4, mereka diperlukan untuk mendapatkan persetujuan Kerajaan
Negeri melalui JPBNS agar permohonan mereka disemak sebelum mereka dibenarkan
beroperasi,” tegasnya.

Terdahulu pada Jumaat, Perdana Menteri pada perutusan sempena sambutan Hari
Pekerja mengumumkan hampir semua sektor ekonomi dan aktiviti perniagaan di
Malaysia akan dibenarkan beroperasi tertakluk kepada syarat-syarat dan SOP yang
ditetapkan oleh pihak berkuasa bermula 4 Mei 2020.

See author's posts


MALAYSIA KEKAL BERDAYA SAING

DASAR INDONESIA MANFAATKAN MALAYSIA… Dasar Indonesia mampu memberi manfaat kepada Malaysia sebagai pengeluar minyak sawit kedua terbesar di dunia, memandangkan ini membolehkan Malaysia muncul sebagai pembekal dominan ke India, yang merupakan pembeli utama minyak makan dunia.

KUALA LUMPUR: Kementerian Perusahaan Perladangan dan Komoditi (KPPK) berkata langkah Indonesia untuk menarik balik larangan eksport minyak sawit berkuat kuasa 23 Mei 2022 kemungkinan menyebabkan harga minyak sawit mentah (MSM) terkesan.

Namun begitu, kementerian itu menambah tidak akan ada penurunan harga yang mendadak memandangkan pasaran menjangkakan bahawa larangan eksport ini hanya bersifat sementara.

Menteri kementerian berkenaan, Datuk Zuraida Kamaruddin dalam satu kenyataan semalam, mengingatkan semua pengusaha kelapa sawit Malaysia termasuk firma perladangan dan pekebun kecil  supaya tenang dan tidak terlalu bimbang dengan perkembangan terkini.

Tambahan pula, penurunan harga minyak sawit (MSM) baru-baru ini telahpun mengambil kira kemungkinan ini.

“Penganalisis pasaran turut menjangkakan pengusaha minyak sawit Malaysia bakal meraih faedah terbesar dalam jangka panjang kerana mereka mampu menjual MSM pada harga tinggi, sekali gus meningkatkan margin keuntungan bagi pertengahan kedua 2022, ditambah dengan pengeluaran yang lebih tinggi tahun ke tahun dan suku ke suku,” jelas beliau.

“Walaupun penarikan larangan eksport memberi kelegaan besar kepada penanam Indonesia, mereka sudah terlepas tempoh harga MSM yang tinggi (Februari-April 2022) apabila harga minyak sawit Indonesia didagangkan pada diskaun yang lebih besar berbanding Malaysia, akibat dasar kawalan eksport yang telah dilaksanakan lewat Januari 2022.”

Dasar Indonesia boleh memberi manfaat kepada Malaysia

Menurut Zuraida, dasar Indonesia mampu memberi manfaat kepada Malaysia sebagai pengeluar minyak sawit kedua terbesar di dunia, memandangkan ini membolehkan Malaysia muncul sebagai pembekal dominan ke India, yang merupakan pembeli utama minyak makan dunia.

Cukai eksport Malaysia lebih rendah dan larangan eksport Indonesia mungkin menyebabkan sumbangan eksport minyak sawit Indonesia ke India jatuh kepada 35 peratus pada tahun pemasaran semasa yang berakhir pada 31 Oktober 2022 daripada lebih 75 peratus sedekad lalu, menurut anggaran daripada Solvent Extractors’ Association of India (SEA), sebuah badan perdagangan minyak sayuran.

Dalam lima bulan pertama tahun pemasaran 2021/22, India membeli 1.47 juta tan minyak sawit Malaysia berbanding 982,123 tan metrik tan dari Indonesia, berdasarkan data yang dikumpulkan oleh SEA.

Untuk Mei tahun ini, India dianggarkan mengimport sekitar 570,000 tan minyak sawit, dengan 290,000 tan dari Malaysia dan 240,000 tan dari Indonesia, kata Zuraida.

“Justeru, KPPK percaya bahawa harga MSM akan kekal pada paras tinggi, memandangkan ketidaktentuan pengeluaran minyak bijian utama (seperti kacang soya, jagung dan biji bunga matahari) sama ada disebabkan oleh ketegangan geopolitik atau cuaca yang tidak menentu.

“Akhir sekali, walaupun Indonesia akan menyambung semula eksport minyak sawitnya pada 23 Mei (Isnin) – hampir sebulan selepas mengenakan larangan pada 28 April – masih terdapat kemungkinan perubahan polisi memandangkan harga minyak sawit di pasaran domestik Indonesia masih belum turun ke tahap yang disasarkan (malah, penarikan balik larangan ini boleh mengakibatkan berulangnya kekurangan domestik di Indonesia).”

Memandangkan prospek jangka sederhana hingga panjang industri minyak sawit Malaysia kekal cerah, KPPK menyeru semua pengusaha kelapa sawit Malaysia untuk berganding bahu dalam membantu menjayakan kempen Minyak Sawit Malaysia Penuh Kebaikan yang bertujuan menentang pelbagai tanggapan salah berkenaan minyak sawit Malaysia dalam memacu kejayaan komoditi ini di peringkat global. – Bernama

See author's posts


Penalti Ronaldo dikecam peminat

MANCHESTER: Peminat bola sepak mengejek Cristiano Ronaldo selepas bintang Manchester United itu gagal menyempurnakan sepakan penalti di babak pertama aksi pusingan keempat Piala FA menentang Middlesbrough di Old Trafford.

Ronaldo, 36, berpeluang membuka jaringan selepas Paul Pogba dijatuhkan oleh pertahanan Boro Anfernee Dijksteel, bagaimanapun sepakan pemain Portugal itu tersasar ke sebelah kiri.

“Penaldo sudah berakhir,” tulis salah seorang peminat di Twitter. “Penaldo terlepas makanan kegemarannya,” kata seorang peminat lagi.

“Tidak ada sesiapa patut terlepas sasaran dari jarak 12 ela. Patut dipotong gaji jika seorang profesional melakukannya,” kata peminat lain.

“Tidak mampu melakukan satu-satunya perkara yang masih menjadikannya relevan. Mari kita semua ketawakan Ronaldo,” kata seorang peminat diikuti deretan emoji ketawa.

Sementara itu seorang YouTuber Manchester United, Mark Goldbridge malu sendiri apabila dia menjerit “Siuu” ketika bersiaran tetapi disusuli dengan sepakan tersasar Ronaldo.

Legenda Manchester United Roy Keane berkata: “Jelas sekali kejutan paling besar adalah Ronaldo. Bolehkah kita mengkritiknya? Sudah tentu boleh. Dia sepatutnya menemui sasaran.

“Perkara yang paling kita tidak jangka ialah dia terlepas sasaran. Saya rasa dia cuba melakukannya dengan teliti. Terutama selepas penjaga gol bermula dengan gemuruh, anda hanya perlu mencari sasaran. Ia kejutan besar.”

Jadon Sancho menebus kekecewaan dengan meletakkan United di depan tetapi Boro kembali menyamakan kedudukan menerusi Matt Crooks.

Marcus Rashford turut menemui sasaran tetapi jaringannya dibatalkan selepas kerana offside – AGENSI

See author's posts


Pendapatan perniagaan francais susut ketara

PUTRAJAYA: Pendapatan perniagaan francais mengalami kemerosotan ketara ketika tempoh penguatkuasaan Perintah Kawalan Pergerakan (PKP) susulan pandemik Covid-19 terutama subsektor makanan dan minuman, yang mencatatkan penyusutan sehingga 70 peratus, serta subsektor pendidikan sehingga 80 peratus.

Menteri Perdagangan Dalam Negeri dan Hal Ehwal Pengguna, Datuk Alexander Nanta Linggi berkata, pada masa sama, aktiviti jual beli dalam talian merekodkan lonjakan luar biasa dengan peningkatan sebanyak 28.9 peratus pada April 2020.

Beliau berkata, platform dalam talian menjadi saluran pembelian alternatif kerana pengguna tidak boleh melakukan perjalanan semasa PKP sejak 18 Mac lepas.

“Industri francais merupakan antara industri yang penting, dengan sumbangan yang signifikan kepada ekonomi negara,” katanya kepada pemberita selepas menyaksikan majlis menandatangani Memorandum Persefahaman (MoU) di antara Persatuan Francais Malaysia (MFA) dengan platform beli-belah dalam talian, Shopee, di sini semalam.

Beliau berkata, sehingga kini terdapat 583 francaisor tempatan dan 63 francaisor asing telah berdaftar dengan Kementerian Perdagangan Dalam Negeri dan Hal Ehwal Pengguna (KPDNHEP).

Nanta berkata nilai jualan industri francais tahun ini mungkin tidak dapat mencapai kejayaan yang dicatat pada tahun-tahun lepas kerana kesan daripada Covid-19.

Beliau berkata, berdasarkan Laporan Tahunan Perniagaan Francais pada 2018, industri francais mencatatkan nilai jualan melebihi RM11 bilion dan angka tersebut dijangka meningkat kepada RM13 bilion pada 2019.

Dalam pada itu, kerjasama MFA dan Shopee tersebut akan memberi manfaat kepada 509 penggiat francais apabila mereka dapat membuka kedai rasmi, mempromosikan baucar pembelian atau produk menerusi dalam talian.

Nanta berharap kerjasama MFA dan Shopee itu dapat membantu usaha memulihkan ekonomi negara setelah wabak Covid-19 mendorong perubahan trend pengguna daripada membeli di kedai fizikal kepada platform dalam talian. – Bernama

See author's posts


Masalah bekalan air dapat perhatian

ADENG IDRUS

LAWAS: Kekecewaan penduduk Lawas dengan perkhidmatan Jabatan Bekalan Air
Luar Bandar(JBALB) Lawas mendapat perhatian Residen Bahagian Limbang Ir Ahmad
Denney Ahmad Fauzi.

Beliau yang dihubungi media turut kecewa dan memberi jaminan akan mengambil
perhatian serius perkara ini kerana masalah bekalan air bersih penting untuk
rakyat pada masa mereka berkurung di rumah masing-masing.

Ir Ahmad Denney memberitahu bahawa beliau telah lama memantau perkembangan
JBALB Lawas dan mendapati sikap sesetengah pegawai sebagai faktor besar kepada
berbagai isu air di Lawas.

Residen Bahagian Limbang itu juga tidak dapat menerima alasan kehabisan
bekalan minyak diesel sebagai alasan.

Sepatutnya pihak berkenaan atau mana-mana agensi perlu mempunyai prosedur
operasi standard(SOP) dalam perkara bekalan bahan api atau sebagainya.

Oleh itu beliau memohon agar penduduk terjejas di Lawas untuk bersabar dan
beliau akan memastikan perkara ini diberi perhatian segera untuk tindakan.

Bekalan air terputus di Lawas sejak awal pagi semalam ekoran kehabisan
minyak diesel untuk enjin pam di loji rawatan air Trusan.

Manakala sambungan bekalan air pagi ini mendapati kualiti air amat kotor
dan tidak boleh digunakan langsung untuk membersih diri dan pakaian.

Majoriti penduduk daerah Lawas mendapatkan bekalan air untuk makan dan
minum daripada air yang dibeli di kedai-kedai.

Ini berikutan keyakinan rakyat terhadap tahap kualiti air di Lawas telah
hilang sejak beberapa tahun lalu.

Respon masyarakat yang ditemui secara purata memberitahu, kualiti air yang
kotor dan keadaan bekalan air yang  tidak
konsisten sama bahaya dengan senario wabak yang melanda negara.

Oleh itu, ramai berharap ‘wabak’ dalam JBALB Lawas dapat diatasi kerana
jutaan ringgit peruntukan telah diumum oleh kerajaan untuk menyelesaikan isu
air yang tidak pernah selesai.

See author's posts